Rambo & Rölli: huhtikuuta 2015\nAamupäivällä käytiin tokoilemassa Hannan ja Kuplan kanssa. Oli sateinen ilma, mutta eihän se meitä ja meidän jokasäänkoiria haitannut :) Tehtiin pelkästään liikkuroituja juttuja. Aloitettiin tunnarilla ja tehtiin niitä kaksi. Ensin oli kapulat äksänä ja sitten rivissä. Molemmilla kerroilla Rambo haisteli kivasti ja nosti vain oman.\nJatkettiin ruuduilla. Oltiin laitettu kaksi ruutua "vastakkain" ja niille sama merkki (samalta merkiltä siis lähetys ruutuun oikealle ja vasemmalle). Ensin tehtiin vasenta. Lähetyspaikalla käskiessäni bongata merkin Rambo huomasi myös oikeanpuoleisen ruudun ja tuijotti sitä vielä, kun piti lähettää merkille. Kröhähdin hieman ja Rambo tosi hienosti siirsi katseensa merkkiin (en muista katsoiko mua välillä, mutta pointti siis, että luopui ruudusta) ja käskystä meni sille. Jos olisin lähettänyt merkille Rapen katsoessa ruutua niin olisi lähtenyt ruudun suuntaan. Merkiltä tosiaan lähetin vasemmalle ruutuun. Olin vähän miettinyt, että mitä Rape sanoo, kun varmaan luuli että tehdään oikeaa ruutua. Hienosti se kuitenkin lähti vasemmalle, ei heti bongannut ruutua ja teki pienen kaaren, mutta nopeasti katse kohdistui ruutuun ja meni sinne. Pysähtyi hieman liian etukulmaan ja korjasin, meni hienosti hyvään kohtaan. Toisella kertaa tehtiin kokonainen liike. Rambo meni tosi hienosti keskelle ruutua ja muutenkin meni hyvin. Seuruuseen tuloon Hanna käskytti pari ylimääräistä kertaa eikä Rambo meinannutkaan ennakoida, vaan tuli vasta kutsulla.\nTehtiin heti perään oikeaa ruutua. Ensin pelkkä lähetys ja meni hyvin. Seuraavaksi koko liike. Ruutuun meno oli hyvä, mutta Hannan huutaessa ensimmäisen käskyn seuruuseen Rambo lähti tulemaan luo (en siis ollut kutsunut). Muistutus, ettei noin kuulu tehdä ja siitä jostain lähetin takaisin ruutuun ja uusi yritys. Hanna käskytti kolme kertaa ja Rambo pysyi hienosti, kolmannella kerralla kutsusta tuli hyvin sivulle. Lopuksi vielä lähetin siitä jostain ruutuun ja tehtiin vielä "sivulletulo", Hanna käskytti pari kertaa ja Rambo ei yrittänytkään lähteä ja kävin palkkaamassa ruutuun. Yleensä Rambo muistaakin kerrasta, että ennakoiminen ei ole soveliasta. Lisäksi nuo "siitä jostain" ruutuun lähetykset meni hyvin, en siis erikseen bongauttanut ruutua vaan randomisti vain lähetin ruutuun ja hienostihan Rambo sinne meni (kyllähän se tiesi missä ruutu oli). Tälläkin kertaa koko ruututreenissä Rambo tosi hienosti käskystä aina pysähtyi seisomaan eikä puhettakaan maahanmenon ennakoimisesta.\nSeuraavaksi oli vuorossa ohjattu. Tehtiin sitä molemmilla kapuloilla (puunvärisillä ja maalatuilla) sekä kahdessa eri kohdassa. Molemmissa kohdissa tehtiin yksi kumpaakin suuntaa. Rambolla oli vähän vaikeuksia merkin kanssa, en tiedä mistä johtui. Kyllä se merkille aina meni (eikä esim. yrittänyt suoraan kapuloille), mutta ainakin kerran meni jotenkin tahmeasti ja jäi sen eteen ja sellaista. Kertaakaan toki en päästänyt huonosta merkistä noutamaan vaan kutsuin pois ja uusi yritys. Tehtiin myös jokunen pelkkä merkki palkaten. Itse noudot meni tosi hienosti, Rambo lähti aina ohjattuun suuntaan eikä huomannutkaan muita kapuloita.\nLoppuun vielä zeta. Hanna käskytti täyskäännökset taas vaihtelevalla matkalla, joten mun piti kuunnella kunnolla. Järjestys istu, maahan, seiso. Rambo oli tosi hieno :) Kaikki jäävät se teki oikein ja hyvin ja seuruu oli myös hyvää. Istumisessa vain annoin aika paljon vartaloapuja (tunsin, että hidastin hetkeksi ja oikein nykäisin itseni suoraksi), vähän jänskätti se viime kerran zetatreeni, jolloin istuminen ei meinannut onnistua. Tehtiinkin vielä toinen zeta, jossa tehtiin vain yksi istuminen ja muuten seuruutin läpi. Jännitystä tähän toi se, että en tiennyt millä sivulla Hanna käskyttää. Seuruu meni taas kivasti ja myös se istuminen, omalta osaltani paransin käskytystä ts. vähensin apuja. Jäävissä mun vasen käsi yleensä tekee pienen lenkin ilmassa, kun en halua huitaista sillä koiraa päähän sen ottaessa asennon. Joku tuomari tietysti saattaa katsoa sen avuksi, mutta se varominen tulee niin luonnostaan eikä mun mielestä ole paha juttu. Isolla koiralla pitää huomioida tuokin, toisin kuin pikkukoiralla, jonka kanssa kädet ei voi osua koiraan.\nIllalla käytiin pitkästä aikaa agilityssä :) Pari kurssia meiltä on jäänyt väliin kustannussyistä, mutta nyt käytiin toisen koirakon tilalla treenaamassa. Olipa kivaa, varsinkin Rambon mielestä :D Ennen omaa vuoroa käytiin keskikentällä muistelemassa muutamia esteitä (putki, puomi, keinu, pussi, kepit). Kontakteilla Rambo pari kertaa jäi 4oniin ja piti ohjata se alas asti, muuten hyvin. Kepeillä ohjaajasta johtuvia sisäänmenovirheitä, mutta myös hyviä toistoja.\nKovin yksityiskohtaisesti en jaksa selittää rataa. Lähdöissä pysyi hyvin, valssi okserilla tietysti valui. Kolmoselta oli aluksi vaikea ohjata, mutta aika hyvin sain sillä tehtyä persjätön. Renkaalta meni yllättävän hyvin hypylle (jolle takaaleikkaus). Putken jälkeen persjättö ja hypyltä valssi. Ensin yritin tehdä kepeille takaaleikkauksen, mutta se ei onnistunut, kun jouduin vähän odottamaan Ramboa ja pysähtymään. Keppien jälkeen takaakierto hypylle hyvin, mutta ensin Rape tietysti sujahti siltä putkeen. Kun tajusin jäädä lähemmäs keppejä niin en työntänyt Ramboa putkeen vaan tosi hienosti sain sen hypylle. Hyppy 15 oli vähän haasteellinen, kun tuli putkesta niin lujaa. Puomille ohjasin itse vasemmalta puolelta eikä helposti mennytkään ansaputkeen. Keinu hyvin, mutta en tajunnut ottaa kunnolla etumatkaa putkelle, jolloin oli vaikea ohjata hypylle.\nPääasiassa treenit meni ihan ok. Yllättävän hyvin Rambo muisti esteet ja se irtosi tosi kivasti. Ohjaajalla oli enemmän sekoilua, tauko oli ehkä liian pitkä. Kuitenkin oli kivaa ja aksakärpänen puri taas :)\nKeskiviikkona tokoiltiin taas, tällä kertaa kaksin Rambon kanssa. Aloitettiin seuruulla ja keskityttiin käännöksiin normaalissa käynnissä. Tehtiin kaikkiin suuntiin käännöksiä mm. niin, että liikkeelle lähdettiin käännöksen kautta ja liike pysähtyi käännökseen. En muista mitä muuta tehtiin, mutta meni kyllä aikas kivasti :) Jokunen huono mahtui tietysti mukaan, mutta Rambo oli hyvällä asenteella ja teki hyvin. Lopussa alkoi hieman kontakti rakoilla, mutta ei kuitenkaan hinkattu liikaa.\nSeuraavaksi tehtiin tunnaria. Oli aika tuulinen ilma, mutta se ei vaikuttanut mitenkään Rambon tekemiseen. Ensin tehtiin ihan normaaleja toistoja kolme. Ekalla kerralla kapulat vain sekaisin, Rambo haisteli hyvin omaan asti ja varmasti toi sen. Tokalla ja vikalla kerralla kapulat oli rivissä. Ekalla kerralla Rambo meni oman yli jo alussa, mutta ei merkannut sitä. Haisteli rivin toiseen päähän ja palasi takaisinpäin, vähän ehkä hermostui kun oma ei löytynyt helposti ja nosti väärää (ei paljoa, mutta nousi maasta), pudotti kyllä heti ja lopulta osui oman kohdalle ja toi. Vikalla kerralla tosi hienosti toi oman heti sen löydettyään.\nJatkettiin lisäämällä haastetta tunnariin eli otettiin muita noutokapuloita mukaan. Vähän jänskätti mitä Rambo mahtaa sanoa, mutta tosi hienosti se selvisi (noutokapulat varmasti haisi vähän multa, mutta ei kuitenkaan ollut tuore haju, siirsin niitä hanskat kädessä ja kyllähän Rambo tietää mitä oma-käskyllä tehdään). Ekalla kerralla laitoin tunnareiden taakse metskun ja sorvatun kapulan ja tunnarit oli niiden edessä kellotaulussa. Hienosti Rambo lähti selvästi tekemään tunnaria eikä ollut yhtään noutomoodissa. Meni hyvin kapuloille, vähän kävi katsomassa metskua, mutta haisteli tunnareita ja toi oman. Tokalla ja kolmannella kerralla lisäsin kapuloihin kaksi ohjatun kapulaa ja kaikki neljä noutokapulaa oli kaaressa tunnareiden takana, tunnarit oli kolmion muodossa. Ekalla kerralla Rambo vähän kävi koskemassa toista ohjatun kapulaa, mutta hienosti toi oman tunnarin heti (taisipa osua heti sen kohdalle). Kapula oli niin pieni, että kun Rape nosti sen niin ensin katsoin, että se pudotti sen, mutta se lähtikin heti luokse ja kapula juuri ja juuri näkyi suusta :D Tokalla toistolla Rape ei muistaakseni osunut noutokapuloihin ja oman tunnarinkin toi heti (hätäännyin jo pienesti, kun Rambo nosti tunnarin niin varmasti ja lähti tuomaan ja mä luulin sen olevan väärä, kun muistin laittaneeni sen eri kohtaan). Viimeinen toisto tehtiin jo hankalana, nimittäin rivissä oli vuorotellen aina tunnari ja noutokapula. Vaan Rambopa selvitti senkin hienosti :) Ihan pienesti meinasi sorvatun kapulan kohdalla miettiä, että tämänkö veis, mutta jatkoi haistelua ja hienosti muuten myös tajusi, että niiden isojen noutokapuloiden toisellakin puolella aina on tunnarikapula. Oma löytyi hienosti ohjatun kapuloiden välistä ja niin varmasti se tuotiin. Hieno mies!\nLopuksi tehtiin vielä luoksaria. Meni tosi kivasti, kerrankin :D En tiedä onko Rambolle jotenkin helpompi tehdä stoppeja nurmella kuin hiekalla, nyt oltiin siis nurmella. Ensin otin stopin avomatkalta ja hyvin meni. Muut kerrat tehtiin ihan evl-matkalta. Stopit olivat yllättävän hyviä :) Pari kertaa kävin palkkaamassa stopin kohtaan ja kerran kutsuin siitä loppuun maahanmenon kera ja kerran läpi. Kerran tehtiin myös kokonainen luoksari. Maahanmenot olivat kyllä hyviä, niissähän ei yleensä mitään ongelma olekaan (paitsi ehkä ennakointi, jota tänään ei esiintynyt missään vaiheessa). Seisomisetkin oli siis hyviä, pari kertaa ehkä siinä rajalla oliko hyvä vai ei ja kerran kyllä valui ihan älyttömästi, jolloin vein takaisin käskyn kohtaan. Muuten oli oikein kivoja ja olin tosi tyytyväinen :) Ja ylipäätään Rambo kyllä tekee yleensä sellaisia stoppeja, joiden kanssa mä voin nukkua yöni ihan rauhassa, ei ihan täydellisiä, mutta toisaalta en "jaksa" niistä sellaisia työstääkään. Jostain voi aina vähän joustaa ja mulle se on luoksari :D\nEilen taas tokotreeneissä nurmikentällä, Rölli mukana siellä täällä huitelemassa. Olipa muuten aivan järkyttävä tuuli, oli ruuturuuveista todellakin hyötyä! Aloitettiin tunnarilla, tehtiin kaksi toistoa. Ensin kapulat kellotaulussa ja sitten rivissä, molemmat meni oikein hienosti :)\nJatkettiin ruudulla, se oli oikealla. Rambo ei meinannut oikein bongata merkkiä vaan katseli jokusen metrin merkistä sivussa olevaa vaaleaa roskaa. Mun mielestä kuitenkin katsoi myös merkkiä, joten lähetin sille. Rape menikin merkille, mutta juuri sen kohdalla päättikin mennä roskalle ja tajusi ettei se olekaan merkki. Ei kuitenkaan palannut merkille vaan lähti ruutua kohti, jolloin pysäytin ja sain ohjattua merkille. Tämän jälkeen tehtiin vielä yksi pelkkä merkillelähetys, joka meni oikein hyvin. Sitten päästiin jo lähettämään ruutuunkin. Rambo meni ruutuun hyvin, ekalla kerralla pelkkä lähetys. Tokalla kerralla koko liike ja ohi kulkiessani palkkasin ruutuun. Seuruuseentulo hieno.\nTehtiin välissä vähän ohjattua. Ensin kaksi noutoa vasenta ja meni hienosti. Sitten oikeaa kolme. Eka toisto meni hienosti. Tokalla kerralla sanoin häiriöksi merkillä kaksi "käskyä", ekalla Rape vähän hätkähti ja sillä vissiin meni pasmat ihan sekaisin, kun lähetyksestä sitten oli sinkoamassa vasemmalle. Pysäytin, Rape oli aika lähellä keskikapulaa ja tiesin, etten sitä oikealle saisi. Käskin sitten merkille, mutta Rape tietysti oli menossa keskikapulalle, jolloin pysäytin ja kutsuin luo. Uusintayrityksellä meni hienosti oikealle, samoin vielä kolmannella toistolla ja molemmilla näillä sanoin hämyksi taas pari käskyä.\nLopuksi tehtiin vielä pari ruutua vasemmalla. Matka oli hieman lyhyempi maantieteellisistä syitä ja maa vähän loivasti alamäkeen ruutuun. Iso puu oli aika lähellä, mutta se ei haitannut. (Täytyykin harjoitella kaikkia erilaisia ja uusia häiriöitä ruudun ja merkin lähellä.) Ekalla kerralla merkiltä lähtiessä Rape meinasi lähteä vähän vinoon, mutta hienosti bongasi ruudun ja meni sinne, vähän jopa liian lujaa, lyhyt matka taisi yllättää. Pysähtyi melko reunaan, mutta kuitenkin ihan hyväksyttävään kohtaan. Tokalla kerralla sääteli jo itse vauhtia ja meni rauhallisemmin ruutuun ja tosi hienosti täysin keskelle. Ei tehty enempää.\nTänään ei pitänyt treenata, mutta kun olin päivän töissä ja sen jälkeen vielä asioilla, niin Rambolla oli kotiin päästyäni niin paljon virtaa, että käytiinkin tekemässä iltatokot. Onneksi valoisaa on vielä pitkään, vissiin puoli kymmenen paikkeille. Rölli oli taas mukana puuhailemassa ja aiheuttamassa häiriötä Rambolle.\nAloitettiin ohjatulla, kapulat oli kahden jalkapallomaalin välisellä alueella eli vähän "häiriötä" niistä. Tehtiin oikea, vasen, oikea. Ekalla kerralla merkille Rambo ei pysähtynyt heti, vaan hieman kauemmas merkistä kuin yleensä (silti about metrin päässä) ja katsoi oikean kapulan suuntaan. En moista hyväksynyt vaan käskin kunnolla merkille, hieman Rape mietti mihin sitä suuntaisi, mutta hyvin meni merkille. Taidettiin tehdä vielä yksi pelkkä merkki ennen noutoon lähetystä. Ensin siis oikea ja Rambo lähti kunnolla oikeaan (tarkoitan siis, ettei suoraan merkiltä kapulalle vaan ensin oikealle ja siitä kaartaen kapulalle, ei siis heti bongannut kapulaa), pian kapula osui näkökenttään ja Rape meni vauhdilla hakemaan sen. Yksi nouto vasenta, meni ihan älyttömän hyvin! Teki upean kiepsahduksen ja suoraan vasemmalle kapulalle. Vikaksi vielä oikean nouto ja se meni hienosti myös.\nSeuraavaksi tunnaria ohjatun kapuloilla höystettynä ja kaikki tunnarit tehtiin fudismaalien "sisällä" verkkojen edessä. Ekalla kerralla kaikki ohjatun kapulat oli kaarena sekaisin olevien tunnarien takana. Rambo teki hienon tunnarin, ei juurikaan kiinnostanut ohjatut kapulat vaan haisteli tunnareita, oma ei ihan heti löytynyt, vaikka sitäkin haisteli (mikä oli kyllä vähän kummallista), mutta ei myöskään paineistunut asiasta vaan jatkoi haistelua ja lopulta se oma sieltä löytyi. Tokalla kerralla kapulat oli rivissä, aina kaksi tunnaria ja yksi ohjattu. Rambo oli vähän pöhkö ja toi keskimmäisen ohjatun kapulan. Vein sen takaisin ja lähetin uudestaan, nyt hienosti löytyi oma tunnari. Halusin kokeilla uudestaan ja sitten menikin ihan mönkään. Rambo ei ollut enää kartalla tehtävästä, vaan itsepäisesti toi ohjatun kapulaa. Tosin siinä saattoi olla sekin, että ne haisi mulle, kun paljain käsin niitä siirtelin, tyhmä minä. (Täytyy siis muistaa jatkossa, että noutokapuloita käsitellään hanskoilla tai joku muu vie ne.) Lähetin uudestaan, mutta Rape vain toi ohjattua, kielsin kyllä heti sen nostettuaan ja pysähtyi kapula suussa. Tajusin kuitenkin, että nyt ei ollut Rambolle ihan selvää homman nimi, joten osasin ottaa huumorilla. Kun kaikki ohjatut oli sieltä rivistä kerätty pois, niin Rambo osasi taas oikein hienosti, haisteli tunnarit ja oma löytyi hyvin. Tein vielä kokeeksi niin, että laitoin tunnarit riviin ja jätin ohjatut reitin varrelle parin metrin päähän "lähdöstä". Rambo koki parhaaksi napata yhden kapulan suuhun ja tunnareille päästyään kyllä hienosti pudotti sen, haisteli kapuloita ja toi oman tunnarin. Lopuksi tehtiin vielä ihan normaali rivitunnari ilman muita kapulahäiriöitä ja hienosti meni sekin, haisteli hyvin ja toi oman. Vaikka tuli mokia noiden ohjatun kapuloiden kanssa, niin oon tosi tyytyväinen muuten Rambon tunnarityöskentelyyn. Se teki tosi hienoa työtä, sillä vaikka tilanteet oli vähän kuumottavia, niin suu pysyi kuitenkin supussa eikä Rape yhtään nostellut vääriä. Lisäksi se pystyi keskittymään haisteluun ja vieläpä melkoisen varmasti aina löysi ja toi oman. Mikään kerta en ottanut palautusta sivulle, vaan vapautin vauhdista. Pari kertaa Rambo myös vaati toisen käskyn noutoon, mikä oli omituista, mutta olisiko Rambo hieman ollut epävarma tehtävänannosta tai jotain.\nLuoksaria tehtiin myös vähän ja meni taas aika kivasti :) Seisomisstoppeja muutama, joista yksi valui ja palautin käskyn kohdalle, muut oli ihan hyviä. Ainakin parista kävin palkkaamassa ja siitä joko kutsuin loppuun läpi tai otin vielä maahanmenon. Maahanmenoja taidettiin tehdä vain pari ja yhtä hyvin kuin aina eikä mitään ennakointejakaan (kumpaankaan stoppiin). Vikoilla toistoilla tein vain toisen stopin eli ensin seisominen ja siitä vapautin ja sitten pelkkä maahanmeno ja vapautin. Maahanmenoon oli tietysti aika reilusti vauhtia eikä Rambo osannut odottaa käskyä, mutta se reagoi heti ja teki vauhtiinsa nähden tosi hienon maahanmenon. Ei tää luoksari enää niin kamalalta tunnu, ehkä kun osaan asennoitua siihen vähän paremmin tai sitten kun ollaan taas tehty sitä vähän enemmän.\nLoppuun vielä paikkikset. Istuminen 2,5min ja makuu 4,5min. Hienosti meni molemmat, välillä kuikuilin piilosta, Rape tuskin huomasi. Alkoi olla jo hämärää ja Röllille heittelin piilosta palloa, Rambo oli tosi hienosti. Makuussa oli palatessa lonkalla, mutta se ei ole mitään uutta eikä kiellettyä. Ihan rauhalliselta Rape vaikutti kummassakin. En muuten namipalkannut paikkisten välissä (yleensä palkkaan aina (myös) namilla joka liikkeen) vaan tehtiin pienenpieni kokeenomainen liikkeenväli :D Rape oli vähän ihmeissään, mutta ihan hyvinhän se kestää. Täytyisi varmaan silloin tällöin tehdä vähän palkattomuustreeniäkin, vaikka sitä ei ollakaan koskaan harrastettu.\nPS. Sain muuten "vähän" lisää uusia tunnareita :D Äitin töissä olivat tehneet ja niin on hienoja että! Jos oikein laskin niin 380 käyttökelpoista kapulaa on tuossa laatikossa, jokunen oli liian iso (jämäpuupaloista tehty nuo). Eiköhän näillä taas jokuset treenit tehdä! :D\nMaanantain damit ja tiistain tokot\nEilen käytiin tekemässä hakuruudut dameilla ja pojilla oli hauskaa :) Ruudussa oli neljä + markkeerausdami. Rölli pääsi ensin töihin ja oli tuttuun tapaan hirmu reipas pikku poika. Jopa niin reipas, että karkasi markkeeraukseen. Sen takia tehtiinkin yhteensä neljä markkeerausta ruutuun ennen hakuun pääsemistä. Ekalla ja tokalla kerralla ei malttanut odottaa käskyä vaan karkasi, tosin pysähtyi itse parin askelen jälkeen ennen kuin ehdin sanoa mitään. Kahdella vikalla kerralla ei karannut vaan hienosti odotti lupaa. Itse ruutu meni hyvin ja Rölli löysi aina tuliaisia. Ensin se löysi kaksi damia laidoilta ja jäljellä oli enää kaksi. Se löysi kauimmaisen ja oli tuomassa sitä, kun osuikin viimeisen damin kohdalle ja päätti tuoda molemmat yhtä aikaa :D Aikansa siellä sovitteli dameja suuhunsa ja lopulta hienosti kantoi molemmat yhtä aikaa (en tiedä miten onnistui siinä), höpsö ukkeli :)\nRambolla oli myös kova vauhti päällä, se ei paljoa hidastellut vaan loikki mättäillä innoissaan :D Markkeerauksia ruutuun tehtiin kaksi, sillä ekan palautus ei mennyt ihan nappiin. Yllätyksekseni Rambo itse päätti tulla sivulle, mutta ei jäänytkään istumaan vaan meni maahan ja alkoi mokoma nakertaa damia. Huomautin asiasta napauttamalla vähän kylkeen pari kertaa, Rape oli niin innoissaan, ettei meinannut huomata missä vika. Lopulta Rambo istui ja roikotti damia suusta, otin sen ja laitoin oikein suuhun ja siirryttiin askel eteenpäin. Sitten tehtiin toinen markkeeraus ja palautus meni kerrasta oikein. Itse ruutu meni hyvin myös, Rambo työskenteli vauhdilla ja löysi kaikki damit. En ollut ajatellut ottaa palautuksia sivulle, mutta Rambo päätti itse tuoda ne siihen. Yhden se toi eteen (kun tuli luo vasemmalta etuviistosta) ja muut sivulle (kun tuli enemmän oikealta, josta on helppo kiertää sivulle).\nTänään Rölli kävi jo heittämässä talviturkin, hrr.. Käytiin lenkillä tuossa meidän viereisillä hiekkakuopilla ja sieltähän on jäät jo sulaneet pois. Rölli hyppeli kepin perässä veteen useita kertoja ja oli onnellinen! Rambo ei käynyt kuin pari kertaa mahaan asti vedessä, tosin sitä en olisi päästänytkään vielä uimaan, kun pari kertaa on saanut vesihännän liian kylmästä. Röllille toki laitoin kotona kunnon kuivauksen jälkeen takin. Siellä rannassa ollessamme paikalle tuli mies nelikuisen labbis-amstaffi-narttupennun kanssa ja pojat jopa innostuivat leikkimään vauvan kanssa :D Rambo ei yleensä pennuista välitä, mutta nyt jopa pyyteli sitä leikkiin ja juoksi sen kanssa. Röllikin tykkäsi leikkiä, vaikka olikin vähän huolissaan, ettei toinen vain vie hänen keppiään.\nKäytiin Rambon kanssa myös tokoilemassa ja Rölli oli mukana omiaan puuhailemassa. Ihanaa, kun voi mennä mille kentälle tahansa, nytkin oltiin ekaa kertaa talven jälkeen yhden koulun kentällä, joka oli siis jäädytetty. Mä kun tykkään vaihdella treenipaikkaa usein eikä Ramboakaan pätkääkään kiinnosta missä milloinkin ollaan, sopeutuu siis aina kenttään kuin kenttään (tai halliin tai nurmelle tai mihin vain).\nAloitettiin ohjatulla noudolla. Kapulat oli puunväriset ja kieltämättä ne ei kovin hyvin näkyneet vaaleaa hiekkaa vasten, Rambolla ei silti ollut ongelmia. Tehtiin neljä noutoa, vuorotellen oikeaa ja vasenta. Merkille meni aina hyvin ja suoraan. Eka nouto oli oikealle ja Rambo lähti hienosti kunnolla oikeaan merkiltä ja vasta liikkeessä bongasi kapulan. Toinen nouto oli vasempaan, mutta Rambo luuli tietävänsä paremmin ja lähti oikealle (kiepsahti kyllä merkiltä niin, että ensin luulin lähtevän vasemmalle ja sitten keskelle, mutta olikin menossa oikealle kapulalle). Pysähtyi hyvin käskystä ja kehuin ja kutsuin luo ja palkkasin. Uusi yritys ja nyt lähti merkiltä hienosti vasemmalle. Vielä yksi nouto oikeaan ja vasempaan ja hyvin meni. Kaksi ekaa kertaa vapautin vauhdista ja sai pudottaa kapulan, kaksi vikaa kertaa otin sivulle asti, mutta otin kapulan heti kun oli istumassa.\nSeuraavaksi Rambo meni autoon, kun kävin laittamassa ruudun ja sitten tehtiin neljä tunnaria. Eka oli hiekalla ja kapulat äxänä. Rambo meni kapuloille vauhdilla ja hieman kapuloita sekoittaen (kuten yleensä), haisteli kunnolla nenä kiinni kapuloissa ja toi oman. Kaksi seuraavaa tehtiin asfaltilla ja kapulat kellotaulussa plus kaksi keskellä. Ekalla kerralla Rambo haisteli hyvin, merkkasi väärän ja meinasi ottaa sen suuhun (en tiedä miksi, ei ollut edes oman vieressä), mutta ei ottanut vaan tajusi olevan väärä ja hienosti toi oman. Halusin tehdä vielä saman asetelman uudestaan, joskin eri paikassa, ja se meni hienosti, Rambo osui nopeasti oman kohdalle ja toi. Vielä yksi toisto nurmella, kapulat rivissä. Rambo osui oman kohdalle heti tokana eikä varmistellut yhtään vaan heti toi.\nSitten tehtiin ruutua, se oli ensin vasemmalla. Tehtiin vain kaksi toistoa. Ekalla kerralla hienosti bongasi ruudun ja meni sinne aika vauhdilla. Pysähtyi käskystä ihan etureunaan, halusin korjata ja annoin uuden käskyn, löysi paremman kohdan. Toisella kerralla meni ruutuun hitaammin (oli aika lämmin), matkan varrella se vähän katseli sivuilleen, mutta hienosti meni ruutuun asti (mietin jo, että jättääkö matkan kesken, vaikka eihän Rambo nyt sellaista tekisi :D) ja täysin superiin paikkaan. Ei tehty enempää.\nRambo oli taas hetken autossa, kun vaihdoin ruutuun matalammat töntsät (puolipallot) ja sen jälkeen käytiin palloseinän edessä tekemässä paikkaistuminen. Aika oli 2,5min ja Rambo oli tosi hienosti! Rölli siinä oli vähän häiriönä pallonsa kanssa, kun se tuli katsomaan mihin mä hävisin. Myös kun jätin Rambon istumaan niin Rölli oli tullut siihen viereen, kävellessäni pois käännyin katsomaan jäikö Röllikin paikalleen. Pikkumies oli kumartunut haistelemaan Rambon miehisiä alueita eikä Rambo sanonut tai liikahtanutkaan :D Se on kyllä niin tottunut Röllin aivoituksiin.. Mutta siis koko paikkis meni hienosti, vaikka Rambolla myös oli hieman lämmin. En tehnyt makuuta enää.\nTehtiin vielä pari toistoa ruutua oikealla. Töntsät olivat nyt siis matalat puolipallot ja ekalla kerralla Rambo hienosti bongasi ruudun. Pysähtyi taas aika reunaan (tällä kertaa taaemmas) ja korjasin, meni hyvään paikkaan. Toinen toisto oli hieno, meni heti hyvään paikkaan. Tehtiin koko liike ja Rambo tuli tosi hienosti seuraamaan. Eipä sen enempää vaan mentiin syömään autolle.\nRambon vointi on parantunut päivä päivältä. Alkuviikosta se oli vielä vähän ei-niin-oma-itsensä, mutta oliko se tiistaina vai keskiviikkona alkoi jo olla täysin normaali Rambo. Vatsakin toimii jo hyvin, alkuviikosta piti vielä yrittää kakata monta kertaa ja tuli löysää (tahnamaista) kakkaa, mutta toisaalta se oli saanut parafiiniöljyäkin vielä, että varmaan vain sen takia. Ke tai to oli jo ihan normaalia kiinteää kakkaa eikä tarvitse päkistellä kuin sen kerran. Lämpö on ollut normaali (38 asteen paikkeilla), alkuviikosta mittasin muutaman kerran päivässä ja nyt olen muistanut vain kerran päivässä. Ollaan otettu ihan rauhassa, rentoja ja lyhyempiä lenkkejä eikä treenattu mitään (okei, vähän kapulanpitoa ja kaukoja ruoan tienatakseen). Rambolla on ollut hieman tylsää, mutta vähemmän kuin olisin luullut.\nKoska Rambo on toipunut hyvin ja se on ollut reipas oma itsensä, niin ei pidettykään kokonaista viikkoa treenitaukoa (kuitenkin ihan hyvä, että taukoa tuli, se tekee aina välillä hyvää). Eilen käytiin jo vähän kevyesti tokoilemassa (vaikkakaan pallon perässä juokseminen ei ollut kovin kevyttä) Kreetan ja poikien kanssa. Rölli oli mukana myös ja ensin pojat tosiaan saivat leikkiä palloilla. Sitten aloitettiin hommat ja ekana paikkis. Rambo oli aluksi tosi tuhma Hugolle, mutta palautteen jälkeen oli kuin enkeli. Idiootti se on, toivon hartaasti, että Rape joskus erehtyy vittuilemaan voittajalleen ja saa kuonoon niin, että tuntuu. Mutta siis, tehtiin paikkis. Laitoin Rambon istumaan ja hain Röllin autosta. Rölli tuli Rapen viereen paikkikseen ja Hukke vielä Röpön viereen. Pikkukarhu joutui siis töihin! Röllin paikkis kesti 4min ja hirmu hienosti pikkumies makasi paikoillaan koko ajan. Oli se tosin ihan hakatun näköinen, Röpö kun ottaa aina kovin vakavasti kaikki tokohommelit :D Kävin palkkaamassa pari kertaa eikä Rölliä kiinnostanut, vaikka Hugo pari kertaa nousi. Rambo puolestaan oli huippuhieno! Vaikka tilanne oli aikalailla uusi (en muista ollaanko tehty tuollaista, ainakaan noin pitkällä ajalla) niin Rambo istui tosi hienosti. Aikaahan sillä oli lähemmäs viisi minuuttia ja mä olin siis näkösällä koko ajan. Hienosti se kesti Röllin välipalkkaukset ja autoon menot (kehuin kyllä useasti ja autolle Rölliä viedessä toistin vielä käskyn) eikä Hugoakaan katsonut yhtään pahasti. Hieno mies, vaihtelua ja vaikeutta paikkiksiin vaan lisää :)\nJatkettiin tunnarilla, tehtiin neljä toistoa. Rambo oli hieno! Ekalla kerralla kapulat oli T:n muodossa, Rambo löysi heti oman. Tokalla kertaa oli kellotaulu, en muista sen tarkemmin, kuin että toi oman eikä nostanut vääriä. Kolmas ja neljäs oli rivissä. Ekalla kerralla Rambo merkkasi oman, muttei nostanut vaan jatkoi pari kapulaa pidemmälle, palasi takaisin ja meinasi nostaa oman viereisen, tajusi sen olevan väärä ja toi oman. Vikalla kertaa Rambo tosi hienosti haisteli rivin läpi ja oman kohdalla heti toi.\nVikaksi tehtiin zetaa. Rölli puuhaili omiaan samalla ja Huimakin treenasi vähän kauempana, Rape ei sanonut mitään. Ensin seuruutin zetan läpi ja sitten tehtiin jäävillä. Järkkä seiso, maahan, istu. Muut meni hienosti, mutta istuminen ei millään onnistunut. Hinkattiin sitä vikaa sivua varmaan viisi kertaa ja aina Rambo jäi seisomaan. Lopulta toki onnistui ja hetkeksi autoon. Jatkettiin zeta toisin päin ja ensin taas seuruutin läpi, sitten jäävät järjestyksessä maahan, istu, seiso. Kaikki meni hyvin, jopa istuminen kertalaakista. Halusin tehdä istumista vielä, niinpä aloitettiin uusi zeta. Vaan eipä onnistunut enää istuminen, hinkattiin sitä ekaa sivua taas muutama kerta. Rambo alkoi jo paineistua ja tarjosi myös maahanmenoa uudella käskyllä (muistaakseni siis jäi seisomaan joka kerta). Lopulta joku mun päässä klikkasi ja tajusin, että Rambo lukee mua niin paljon, että vaikka käsky oli mun mielestä samanlainen kuin aina niin en ollut suoristanut ryhtiä käskynannossa (kuten yleensä siis, tavallaan vedän henkeä sanoessani istu). Joka kerta kun muistin tehdä sen, Rambo teki hienon istumisen. Toisaalta inhottavaa, että Rambolla on noin pienestä kiinni istuminen, mutta toisaalta hyvä, että muistin asian ja muistan varmasti jatkossakin, ihmettelin meinaan kovasti, mikä istumisessa mättää. Kun istuminen siis onnistui zetan ekana jäävänä, niin päätinpä tehdä kaikki asennot istumisena. Hienosti meni kaikki kolme istumista ja vikan kohdalla kävelin vain pari askelta koiran luota ja vapautin+palkkasin.\nLopuksi tehtiin vähän seuraamista (suoraan ja käännöksiä merkkien kohdilla), sillä Rambolla oli laskenut vire sen verran, että zetan seuruu ei ollut kovin hyvää, kontakti ei pysynyt. Rape oli sen verran paineistunut tms. tuosta istumisen onnistumattomuudesta (siis kun jouduin käskemään uudestaan ja kyllä Rape oli vähän sen oloinen, että ei oikein ymmärtänyt mikä meni vikaan), että se ei halunnut/jaksanut enää pitää kunnolla kontaktia ja käännökset väljähtyi. Saatiin vähän onnistumisiakin enkä onneksi liian pitkään jäänyt hinkkaamaan, toiste sitten. Rölli sai tehdä vielä 2min paikkiksen Huken kanssa ja oli yhtä hieno kuin ekallakin kerralla. Muutenhan Röpö keskittyi taas kivillä ja pallolla leikkimiseen, pikku höppänä <3\nTänään kävin aamusta katsomassa Kreetan ja Hugon möllitokon ja sen jälkeen käytiin Jennin ja Elsan kanssa tekemässä pienet aamutokot. Rambo oli innoissaan kouluun pääsemisestä ja sai taas aluksi juosta pallon kanssa, kuten yleensä. Aloitettiin liikkuroidulla tunnarilla. Ensin oli kellotaulussa, sitten rivissä. Molemmilla kerroilla lähti hyvin, meni aika vauhdilla kapuloille, haisteli omaan asti ja toi, vähän oli mälväystä. Tehtiin myös vähän merkkiä eri suunnista parilla eri tötsällä. Lähinnä vapautin heti merkille mentyä, pari kertaa myös pysäytin ja sitten vapautin. Hienosti meni.\nJatkettiin paikkiksilla. Ensin istuminen ja Rambo oli jonkun metrin taaempana kuin Elsa. Piilona toimi palloseinä, jonka raoista näkyi läpi. Aika 2min, Rambo oli hienosti. Seuraavaksi 4min makuu, nyt vierekkäin. Ensin jätin Rambon vahingossa istumaan, kunnes huomasin mokani ja palasin vapauttamaan ja korjasin jättämällä maahan. Rambo oli hienosti. Kerran vaihtoi lonkalle ja oli siinä loppuajan. Pari kertaa treenin aikana (silloin kun liikkuroin Jennille) jätin Rambon myös paikkikseen itsekseen, kerran istumaan ja kerran maahan. Ja koska Rape ei olisi pysynyt hiljaa, koska se joutui odottaa ja Elsa pääsi tekemään, niin jätin sen eteen namia ja hienosti keskittyikin siihen eikä äännellyt (paitsi istumisessa haukahti lopussa pari kertaa). Tuo etupalkka on kyllä mainio oivallus :D\nTehtiin vielä hieman kaukoja, jätin koiran kahden merkin väliin. Tätä voisi tehdä useammin, joskus vedän vain viivan hiekkaan. Ei Rambo merkeistä häiriötä ottanut enkä mä kyllä itsekään muistanut tarkistaa koiran mahdollista liikkumaa merkeistä, paitsi kuin vasta vikalla kerralla ja silloin ei kyllä liikkunut (harvemminpa Rambo liikkuukaan mihinkään suuntaan, ainakaan merkittävästi). Ei tehty paljoa, muutamat vaihtelevat setit eri etäisyyksillä (aloitin hieman lähempää ja siirryin kauemmaksi). Tein muutamat vaihdot kerrallaan ja kävin palkkaamassa. Lopuksi about kokeenomainen etäisyys ja kaikki kuusi vaihtoa, oikein hienosti meni. Kokonaisuudessaan kaukot meni hyvin, kerran liikkui vähän seiso-istu-vaihdossa.\nLoppuun tein vielä vähän seuraamista, kun eilen oli mennyt vähän huonommin ja ajattelin ottaa ihan vain iloista menoa. Aluksi erehdyin ottamaan pari askelta oikealle, jotka meni kyllä hyvin, mutta sen jälkeiset peruutukset meni vinoon ja Rambo jäi seisomaan. En halunnut alkaa hinkata niitä, vaan annoin olla ja tehtiin vain suoria pätkiä (myös juoksua ja hidasta käyntiä), keskittyen kontaktiin heti lähdössä ja sen pysymiseen muutenkin. Välillä palkkasin heti liikkeelle lähdössä ekasta puolikkaasta askeleesta, välillä mentiin muutama askel enemmän ja välillä tehtiin pysähdykseen asti. Välillä myös aloitettiin suoraan seisomisesta seuraaminen, jos olin palkannut Rambon ja se söi namia ja tuli sitten uudestaan viereen eli aina ei tarvinnut sitä perusasentoa ensin (sitäkin voisi muistaa tehdä enemmän, ettei aina aloiteta tylsästi pa.sta). Pääasiassa meni kivasti, jonkun kerran jouduin huomauttamaan kontaktin tippumisesta. Yritin pitää seuraamistreenin kivana, pätkät suht lyhyenä ja palkata paljon ja mielestäni onnistuin siinä.\nLähettänyt Eve klo 16.29 Ei kommentteja:\nHuonon onnen Rambo\nTaas ollaan saatu olla sydän syrjällään, tällä kertaa Rambon vuoksi. Annoin pojille torstaina oikeat luut pitkästä aikaa ja Rambolla veti vatsan ihan kovaksi. Röllilläkin oli vähän kova kakka perjantaina, mutta Rambolla ei tullut kakka ollenkaan (en muista tuliko aamulenkillä). Kyllä mä tiesin, että luista tulee hetkellisesti kova kakka ja sen takia niitä olenkin tosi harvakseltaan antanut, mutta en osannut kuvitellakaan mikä soppa tällä kertaa kehkeytyi :( Enää ei meidän pojat oikeita luita saa enkä suosittele muillekaan!\nRambolla siis perjantaina alkoi vatsa olemaan tosi kova. Neljän aikaan ulkona käydessämme Rape yritti monta kertaa kakata, mutta ei saanut pinnistettyä mitään ulos. Kuuden aikaan sama jatkui, sai kaksi kovaa kakkapalloa ulos ja oksensi pari kertaa vaahdontapaista. Oli tosi hidas kävelemään ja pysähteli koko ajan päkistelemään, vähän örisi samalla. Annoin pellavansiemen"limaa" ja tehobaktia, ei kelvannut sellaisenaan niin laitoin märkäruokaa sekaan ja sitten maistui vähän. Annoin myös illemmalla vähän ruokaa, ajattelin että jos suoleen saa tavaraa niin se puskee "vanhaa" ulos (tyhmä minä). Ruiskulla laitoin suuhun parafiiniöljyä sekä vettä, kun Rape ei juonut itse. Olisi pitänyt siinä vaiheessa jo tajuta lähteä lääkäriin, mutta ajattelin tilanteen paranevan yön aikana. Uskoin myös, että Rambo olisi saanut päkistettyä jonkun tulppana olevan kovan kikkareen ulos ja homma olisi sillä selvä.\nYön aikana ei kuitenkaan menty parempaan suuntaan, päinvastoin. En tiedä nukkuiko Rambo paljoakaan, jossain vaiheessa se ainakin vain istuskeli. En kai mäkään unta saisi, jos maha olisi kovin kipeä. Aamulla Rape ei olisi halunnut liikkua ulkona ja yritti kovasti kakata, eihän sieltä mitään tullut eikä voimia tuntunut enää olevan yhtä paljon. Pari pierua Rape päästi, muuten tuli välillä vain hieman nestettä ulos. Yritin saada Ramboa liikkumaan, että suoli alkaisi toimia paremmin, kun yleensähän liikkuessa niin tapahtuu. Ei kuitenkaan ollut mitään vaikutusta ja Ramboa sai "vetää perässä". Päivystykseen soitin toki heti ja saatiin aika puolille päivin. Siihen asti Rambo oli vain omissa oloissaan eikä se ollut yhtään oma itsensä. En ole koskaan nähnyt sitä niin reppanana :( Ruoka ei maistunut eikä vesi, ruiskulla taas juotin ja annoin parafiiniöljyä.\nLääkärissä Rambo piristyi aika paljon, olihan se kiva paikka uusien ihmisten kera. Heti ekaksi otettiin röntgenit mahasta, että nähtiin mitä siellä oli. Rambo oli vielä siinä vaiheessa täysin hereillä, joten oli hieman hankalaa saada se nostettua ja varsinkin aseteltua kyljelleen ja saatua pidettyä se siinä. Vielä vaikeampaa oli kuitenkin saada Rambo aseteltua selälleen kouruun, siinä tarvittiin jo ihan voimaa :D Lopulta kuitenkin kuvat saatiin otettua ja niistä näkyi, että suolessa oli tosi paljon tavaraa (kovaa luumassaa) sekä ilmaa. Ei ihmekään, että Rape on ollut reppana, sillä on varmasti ollut tosi epämukava ja tukala olo :( Rambolle tehtiin vielä yleistutkimus ja kaikki oli muuten kunnossa. Sitten se laitettiinkin unten maille ja nukahdettuaan jätin Rapen osaaviin käsiin ja palasin myöhemmin takaisin.\nRambolle tehtiin siis suolihuuhtelu, sillä suolta ei olisi saatu muuten tyhjäksi (Rape ei olisi todellakaan saanut paskottua itse murustakaan). Lääkäri kertoi toimenpiteen olleen todella työläs ja kontrolliröntgenissä näkyi, että suoleen oli jäänyt jonkun mutkan taakse jonkin verran massaa, jota ei yrityksistä huolimatta saatu ulos. Sen pitäisi kuitenkin saada itse paskottua ulos. Toinen huolenaihe toimenpiteessä oli se, että Rambo oli saattanut oksentaa nukutuksen aikana ja näin ollen oksennusta on saattanut mennä myös keuhkoihin :( Varmoja ei kuitenkaan voida olla, mutta varuiksi Rambo sai antibioottikuurin. Hirveän huolissaanhan mä heti asiasta olin, mutta kuulemma se ei hengenvaaraa aiheuta. Täytyy seurailla Rambon vointia, lähinnä jos lämpö nousee yli 39 tai tulee hengitysvaikeuksia, ja tietysti muutenkin. Lisäksi massa suolessa oli niin kovaa, että huuhtelussa oli tullut ulos punertavaa nestettä, mikä viittaa siihen, että massa oli repinyt suolen seinämiä jonkin verran. Kuitenkin onneksi mitään isoja tai teräviä luunpaloja ei suolessa ollut ("vain" massaa) eikä jouduttu leikata. Ai niin, lisäksi Rambolta tyhjennettiin anaalirauhaset, erite oli ollut normaalia.\nRambo oli vielä unten mailla ja edelleen tiputuksessa. Se makasi lämpötyynyn päällä peittojen alla ja oli kyllä aika karmaisevaa nähdä se siinä kunnossa :( Rape sai herätyspiikin ja vähitellen heräili. Kuitenkin jouduttiin odottelemaan vielä aikansa, sillä Rambo sai myös niskaan nahan alle nesteytystä. Oli aika koomisen näköistä, kun kamala nestemöykky oli niskassa, Rape oli kuin Quasimodo :D Vähitellen se kyllä liukeni itsestään. Lisäksi piti odotella lämmön nousevan, se oli vain reilun 36 astetta. Rambo oli saanut nesteytyksen lisäksi suoja-antibiootti ja kipulääkettä. Kotiin saatiin antibiootit sekä 2-3 viikkoa annetaan myös maitohappobakteereita.\nRakas reppana <3\nLopulta päästiin lähtemään kotiin pikku potilaan kanssa. Rambo oli tosi reppana, mutta jaksoi silti hyvin itse kävellä ja jopa hypätä autoon. Kotona se sai vielä takin päällensä ja peiton alle makoilemaan. Lämpö nousikin ajan myötä paremmaksi ja Rambolla alkoi pöhnä hälvetä. Ulkona se oli jo aika reipas ja vesi maistui sekä kamala nälkäkin oli. Vähän taisi huono olo kuitenkin vielä olla, sen verran inisi pitkin iltaa ja yötä. Rambo tosin on aikamoinen draamakuningatar sille päälle sattuessaan :D\nRambo on ollut ajan kuluessa koko ajan parempi. Ruokahalu on ennallaan ja ulkona on ollut melko reipas. Tänään on saanut kakattuakin jo, aluksi tuli pelkkää ripsakkaa, mutta myöhemmin jo tahnamaista settiä. En tiedä liukeneeko/hajoaako se suoleen jäänyt köntsä vai tuleeko se kovana ulos, mutta ainakin suoli näyttää toimivan jo jonkin asteisesti. Useita kertoja Rambo ulkoilujen aikana yritti kakata. Muuten se on ollut ihan ok, ei kylläkään vielä täysin oma itsensä. Kyllä se sänkyyn jo tuli nukkumaan, mutta muuten ei ole ihan yhtä iloinen kuin yleensä eikä innostu asioista vielä normaalisti. Tosin kai sitä itselläkin kestäisi toipua tällaisesta kokemuksesta. Tuntuu vain tosi pahalta, kun näkee, ettei koira ole oma iloinen itsensä vaan hieman sisäänpäinkääntyneempi. Ja tietysti mä syytän vain ja ainoastaan itseäni koko tapahtumasta. Toki en voinut tietää, että yhdestä luusta tulee tällainen haloo, mutta olisi pitänyt mennä jo perjantaina lääkäriin. Onneksi kuitenkaan ei ollut liian myöhäistä eilenkään. Pääasia on, että Rambo sai hoitoa ja että se nyt parantuisi kunnolla :) Seuraava viikko ainakin otetaan ihan rauhassa, pelkkiä rauhallisia lenkkejä eikä yhtään treenejä. Tylsää tulee toki olemaan meille molemmille, mutta ehkä tekee ihan hyvääkin :)\nAntidoping-varoaikaa meille tuli jonkin verran, yhden kokeen jouduin harmillisesti perumaan ja tämän päivän Vaasan intti jäi tietysti väliin. Toisaalta Rambo onkin nyt rantakunnossa turkin(kin) puolesta :D Sillä on aivan järkyttävä karvanlähtö ja turkki oli muutenkin ihan hirveä, joten nyt oli hyvä hetki rääppiä se ihan kaljuksi. En edes muista koska olisin viimeksi Rambon furminoinut, mutta nyt kyllä lähti karvaa vaikka villapaidaksi asti! Katsotaan siis koska seuraavan kerran mennään kehään. Onhan tässä elämässä tärkeämpiäkin asioita kuin näyttelyt (jotka tällä hetkellä eivät edes kiinnosta kamalasti sattuneesta syystä), itseasiassa näyttelyt tulee siellä viimeisten joukossa, vaikka onhan niissä yleensä ihan kiva käydäkin. Keskitytään nyt Rambon kuntoon saamiseen ja alkaneeseen ihanaan kevääseen sekä yhdessä olemiseen ja tekemiseen <3\nLähettänyt Eve klo 16.52 Ei kommentteja:\nEilen käytiin tokoilemassa pitkästä aikaa nurtsilla, ekaa kertaa tänä keväänä. Nurmikko oli jo tietysti sula ja kuivakin, sen sijaan se oli vielä aika kellertävä vihreän sijaan. Rölli oli mukana taas puuhailemassa omiaan ja kovasti olikin hommia pikkupojalla!\nRambon kanssa aloitettiin ohjatulla noudolla. Neljä toistoa, vuorotellen oikeaa ja vasenta. Meni tosi hienosti :) Joka kerta Rambo lähti ohjattuun suuntaan tosi hyvin eikä ajatellutkaan keskikapulaa. Pari kertaa vapautin vauhdista ja pari kertaa otin sivulle. Merkkiä tehtiin myös pari ylimääräistä palkattua kertaa.\nSeuraavaksi tunnaria, tehtiin jopa kuusi toistoa (kaikki paitsi 3. ja 4. eri kohdissa). Välillä mä teen ehkä vähän liikaa, mutta toisaalta Rambo kestää sen tosi hyvin. Ja teen aina erilaisia asetelmia tai jos jossain tulee virhe niin korjaan sen uudella toistolla. Ekalla kerralla kapulat oli ympyrässä lähes kiinni toisissaan (ympyrän ääriviivoina) ja keskellä oli muutama kapula. Rambo haisteli ihan tosi hyvin ja hienosti toi oman. Tokalla kertaa kapulat oli rivissä ja siinäkin haisteli hyvin ja heti oman kohdalla toi sen. Kolmas ja neljäs kerta olivat äksänä. Ekalla kerralla Rambo osui melkein heti oman kohdalle ja toi sen muita haistelematta. Tokalla kerralla Rambo ei mennyt kapuloille vaan muutaman metrin sivuun, johon olin heittänyt pihdit ja kapulalaatikon, joka oli auennut ja kaksi kapulaa lentänyt ulos. Rambo haisteli niitä muutamaan otteeseen enkä saanut sitä huudettua takaisin tai oikeille kapuloille, oli niin keskittynyt. Lopulta Rambo toi toisen niistä kapuloista. Ilmeisesti se ei "kestä" sitä, jos omaa ei löydy ja silloin sen on vain pakko tuoda joku. Toisaalta eihän me koskaan tehdä sellaista, että omaa kapulaa ei olisi, joten eihän se tiedä mitä silloin pitäisi tehdä. En tietenkään torunut tai mitään, vaan näytin kädellä oikeiden kapuloiden suuntaan ja lähetin. Nyt Rambo lähti suoraan sinne, osui lähes heti oman kohdalle eikä turhaan muita haistellut vaan toi oman. Vielä yksi kellotaulu, jossa Rambo oman löydettyään nosti sen, pudotti ja haisteli vielä muut ja lopulta toi oman. Loppuun toinen kellotaulu, jossa hienosti oman löydettyään toi sen heti.\nVielä tehtiin ruutua ja Rambo oli autossa molemmilla kerroilla, kun ruudun rakensin. Ensin ruutu oli oikealla. Tosi hienosti Rambo heti meni suoraan ruutuun. Ekalla kerralla vain lähetin ja kävin palkkaamassa. Tokalla kerralla koko liike. Muuten hyvin, mutta seuruuseen tulossa teki aika ison lenkin ennen sivulle tuloa. Seuruu meni hyvin, mutta pysähtymisessä oli vino ja edessä, joten korjasin. Lähetin vielä randomisti ruutuun ja meni hyvin, tein seuruuseentulon vielä ja paremmin meni. Ruudun ollessa vasemmalla tehtiin vain kaksi lähetystä. Ekalla kerralla Rape meni sen verran lujaa, että pysäytin vähä aiemmin ja juuri sopivasti jäi ruutuun. Rape myös lähti hyvin ruudun suuntaan, näki muutama metri sen lähellä olevan pallon ja pienesti meinasi mennä sille, mutta bongasikin ruudun ja meni sinne hyvin. Tokalla kertaa tehtiin kokonainen liike muuten, mutta palkkasin ruutuun ohikulkiessani ja seuruusta vapautin suoraan syömään. Kivat ja hyvät treenit oli! :)\nTänään treenattiin Hannan ja Kuplan kanssa. Rölli oli taas mukana palloilemassa, toki vain Rambon vuoroilla. Rambo on niin hieno, kun ei ota Röllistä ja se puuhista yhtään häiriötä, vaikka olisi lähelläkin ja tekisi mitä :)\nAloitettiin tunnarilla, Hanna liikkuroi. Eka oli hiekalla ja kellotauluna, toka nurmella rivissä. Molemmissa Rambo haisteli nopeasti ja oman kohdalla heti nosti ja toi. Jatkettiin hypyllä. Tehtiin kuusi toistoa, kolme molemmin puolin estettä ja yksi vinoheitto kumpaankin suuntaan ja yksi suora. Rambo oli tosi hieno! Ekalla kerralla kapula lensi laipalleen pystyyn ja Rambo kantoi sitä vinossa, sivulla otin kapulan ja annoin uudestaan hetkeksi. Muilla kerroilla nosti ja kantoi hyvin. Kaikki vinot heitot teki tosi hienosti, ei yrittänytkään tulla hypyn ohi kummastakaan suunnasta. Pari kertaa vapautin heti paluuhypystä, muuten otin sivulle. Oikein pätevä poika oli :)\nPaikkikset tehtiin myös liikkuroituna. Mentiin kehätarkastuksen kautta paikalleen ja Rambo oli tosi nätisti. Ensin 2,5min istuminen. Rambo istui tosi hienosti. Jonkin verran katseli liikkuvaa Hannaa. Makuu 4,5min meni hyvin myös. Hanna käskytti häiriöksi aluksi ja lopuksi maahan ja istu meidän molemmilla puolilla, Rambo ei mennyt halpaan, vaikka ekan istu:n kohdalla pienesti hätkähti. Itse makaaminen oli hyvää. Vähän Rambo katseli taas liikkuvaa Hannaa ja yhdessä vaiheessa vähän rauhattoman oloisena käänteli päätä. Sfinksinä pysyi lähes koko ajan. Kerran korjasi takapään asentoa, mutta ei kai varsinaisesti lonkalle, sillä hetken päästä oli taas kunnolla. Juuri ennen ajan loppu Rambo vaihtoi kunnolla lonkalle. Piilossa oli tiheän pensasaidan takana.\nLopuksi vähän vielä luoksetuloa. Ensin kierrätin puun ympäri, mutta kun kerran pysäytin siinä niin ennakoi joka kerta vahvasti, joten en jatkanut sitä. Tehtiin sitten luoksareita pitkin poikin kenttää, pitkästä aikaa ilman töntsiä. Lähinnä avomatkalta tai pikkasen pidemmältä. Vaihtelin käskynä "top" ja "odota". Molemmilla toimi ihan hyvin, top:lla ehkä vähän paremmin. Täysin seinään ei pysähtynyt kertaakaan, mutta useimmiten parin askelen matkalla. Pari kertaa kävin viemässä takaisin käskyn kohtaan, kun valui liikaa, mutta muuten olin ihan tyytyväinen. Hyvät treenit oli taas :)\nLauantaina tokoiltiin Rambon kanssa ja Rölli oli mukana palloilemassa. Rambolla oli hirveästi virtaa ja se saikin ensin tuttuun tapaan juosta pallon kanssa. Aloitettiin zetalla. Ensin seuruutin läpi, sitten tehtiin kokonainen zeta. Järkkä maahan, seiso, istu ja kaikki meni hyvin. Seisomisessa vielä Rölli hilpaisi Rapen luo pallon kanssa ja haisteli sen miehisiä alueita juuri kun oli kävelemässä takana, mutta Rambo pysyi tosi hienosti hievahtamatta paikallaan :D Vaihdoin töntsien paikkaa ja tehtiin vielä samat "toisin päin" eli ensin seuruutin läpi ja sitten kokonainen liike (seiso, istu, maahan). Hyvin meni koko zetatreeni. Seuruu oli hyvää ja käännökset aika kivoja + asennot teki oikein.\nAlkoi sataa jotain raemaista räntää ja yhtäkkiä olikin maa valkeana. Eihän se meitä haitannut pätkääkään vaan jatkettiin treeniä (aika eksoottiselta kyllä tuntui). Tehtiin tunnaria ja lisäsin vähän haastetta laittamalla neljä matalaa töntsää maahan ja kapulat niiden ympärille/lähelle. Ekalla kerralla Rambo meni heti oikean kohdalle eikä paljoa miettinyt, kun jo toi sen. Tokalla kerralla haisteli jo vähän enemmän ja hienosti oma löytyi. Kolmas kerta menikin ihan v*tuiksi. Rape oli kapuloille mennessään jotenkin huitaissut oman vähän sivuun eikä kertaakaan bongannut sitä. Se haisteli ensin aikansa kovasti ja lopulta taisi usko loppua, kun toi vain jonkun. No oho, eipäs ollut oma ja uusi lähetys. Ei edelleenkään löytänyt omaa ja toi taas väärän. Tämä toistui yhteensä seitsemän kertaa! Joka kerta Rambo toi siis väärän eikä loppua kohden enää edes haistellut kunnolla. Kertaakaan se ei mennyt oman lähelle, että olisi saanut hajun siitä. Homma meni ihan pelleilyksi ja joka kerta kommentoin hölmöilyä, taisin ihan kieltääkin kun nosti väärän. Vähäksi aikaa vein Rambon kauemmas ja kommentoin hölmöä tekemistä, sitten mentiin taas yrittämään. Lähetin kapuloille ihan läheltä, mutta edelleenkään Rambo ei haistellut vaan nosti väärän. Lopulta näytin oikeaa kapulaa (eipä siinä maassa enää montaa ollutkaan) ja kun haisteli ja nosti sen niin kovat kehut.\nOi että kun harmittiärsyttikiehutti koko homma! Selvästi räntäsade vähän häiritsi Ramboa siinä mielessä, että se ei paikallistanut omaa siitä ihan vähän erillään muista. Itseluottamus osaamiseen tuntui katoavan, kun omaa ei löytynyt ja Rape yritti korvata sitä tuomalla vain jonkun. Seitsemän kertaa se siis toi väärän kapulan.. Ehkä mä olisin voinut laittaa pelin poikki aikaisemmin ja helpottaa hommaa, mutta eipä sitä taas tajunnut. Laitoin Rambon hetkeksi autoon ja harmittelin, kun jäi enää kolme käyttämätöntä kapulaa. Tehtiin sitten niillä parit toistot. Joka kerta Rambo hienosti toi oman. Käytin siis samaa kapulaa useamman kerran omana, pitkään aikaan tullutkaan moista tehtyä, mutta nyt pakon edessä. Ihan reippaasti Rambo niillä kerroilla haisteli eikä meinannut tuoda vain jotain kapulaa vaan selvästi tiesi mitä tulee tehdä.\nVikana liikkeenä tehtiin luoksaria pitkästä aikaa. Eipä mennyt järin kehuttavasti. Tehtiin pelkkää seisomista, sehän se vaikeampi on. Osa kerroista meni hyvin ja osa huonosti. Kun otin etäisyyttä vain avomatkan verran niin Rambo teki hyviä stoppeja. Kun taas otin koko matkan etäisyyttä niin seisominen aina valui. Hyvistä kävin palkkaamassa ja valuneista kävin viemässä käskynantokohtaan. Alkoi taas ottaa päähän valumiset. Lopulta kokeilin takapalkkaa, hyvin pitkästä aikaa. Pari kertaa laitoin namia Rambon taakse ja Rambohan teki tosi hienosti. Ei ennakoinut yhtään vaan tuli hyvällä vauhdilla ja teki niin hienon stopin että! Vapautus tietysti takapalkalle. Halusin sitten kokeilla ilman takapalkkaa, mutta hämäten eli muka laitoin palkan (en kumartunut vaan "heitin" palkan). Niillä kerroilla Rambo tuli taas hyvää vauhtia, mutta stoppi ei ollut yhtä hyvä. Oli aikamoista hinkkaamista koko luoksaritreeni ja mitään järkeä siinä kyllä ei oikeastaan ollut. Argh mä niin inhoan luoksaria. Jatketaan joku toinen kerta ja jalostetaan tuota takapalkkaa. Hyvää toki oli se, että joka kerta Rambo seisoi stopin eikä ottanut muuta asentoa. Ja kokonaisuudessaan treeneissä oli hyviäkin juttuja, mutta tuo tunnarisähellys ja luoksari jäi ärsyttämään kovasti. Niissäkin tietysti oma tyhmyys ja epäreiluus koiraa kohtaa. Rambo on niin kiltti ja valmis yrittämään, mutta sillä on ajoittain niin tyhmä ohjaaja, että sääliksi käy. Hävettää myöntää, mutta aika usein tulee sorruttua ajattelutapaan "kyllä se tän osaa, mutta pelleilee vaan".\nEilen käytiin treenailemassa dameilla, mutta sitä ennen käytiin kentällä tekemässä parit tunnarit. Lauantain katastrofitreenien jälkeen halusin varmistaa, että Rambolle ei jäänyt mitään epävarmuutta tunnaria kohtaan. Ensin tehtiin kaksi tavallista tunnaria, kapulat kellotaulussa. Ekalla kerralla Rambo osui melkein heti omalle, pohti hetken oman ja toisen välillä ja hienosti toi oman. Tokalla kerralla haisteli hyvin kapulat läpi ja toi oman. Seuraavaksi laitoin kolme matalaa töntsää ja tehtiin niiden kanssa neljä tunnaria. Töntsien ympärillä oli 3-4 kapulaa. Kaikki toistot meni hyvin. Kertaakaan Rambo ei nostanut vääriä tai mitään, vaan hienosti toi oman aina. Välillä osui heti oman kohdille ja varmasti toi sen liikoja muita haistelematta. Kerran kävi katsomassa sivuun heittämäni pihdit ja kapulaboxin ja sitten siitä kapuloille. Vika kerta oli tosi hieno! Rambo haisteli kaikki kapulat läpi ja vasta vikana osui omalle. Tosi hienosti se teki hommia eikä luovuttanut ja nostanut vain jotain, vaikka omaa ei heti löytynyt. Kapulan käsittely joka kerralla ei ollut mitään mahtavaa, mutta perehdytään siihen taas erikseen. Kaiken kaikkiaan tunnaritreeni meni oikein kivasti ja Rambo työskenteli ihan normaalisti.\nJatkettiin siis metsään hakuruuduille. Ruudussa oli yhteensä kuusi damia, eka heitettiin. Rölli pääsi töihin ensin ja oikein hienosti tyhjensi ruudun. Joka lähetyksellä löytyi dami ja Röpö oli hirmu reipas, lempipuuhassaan :) Rambolla riitti vauhtia myös ja joka lähetyksellä sekin löysi damin. Muistin kokeilla sivulle palautusta. Rambo ei itse sitä kovin helposti olisi tarjonnut ja aika hitaasti tuli aina sivulle, dami kuitenkin pysyi suussa, kunnes otin sen. Ruutujen jälkeen tehtiin vielä muutamat markkeeraukset. Osa oli tarkoituksella sellaisia, että koira ei nähnyt damin laskeutumispaikkaa, sillä se lensin esim. pienen kallion taakse. Tosi hienosti kumpikin damit aina löysi. Rambolla jatkoin sivulle palauttamista eikä Rape siitä oikein innostunut :D Hirmu reippaasti se aina lähti noutoon, mutta loppupalautus oli hidas. Kerran Rambo oli ihan ihmeellinen eikä olisi millään tullut kunnolla sivulle saati istunut ja damikin putosi suusta, parikin kertaa. Rape kyllä nosti damin aina itse, mutta piti sitä huonosti eikä ollut yhtään hyvillään koko hommasta. Käytöksestä päätellen joko damiin oli osunut kakkaa tms. haisi pahalle tai seistiin jossain kakan lähellä :D Muilla kerroilla Rambo tuli paremmin/normaalimmin sivulle ja piti damin. Taidan jättää tuon sivulle palautuksen pois, kun se selvästi laski Rambon innokkuutta. Mitään tavoitteita ei nomejutuissa ole vaan pääasia, että se on hauskaa aktivointia :)\nTänään tokoiltiin jälleen Rambon kanssa. Aloitettiin seuruulla. Tehtiin käännöksiä joka suuntaan normaalissa vauhdissa. Tajusin tehdä käännöksen oikeaan jotenkin erilailla askeltaen ja Rambo teki paljon parempia käännöksiä. Kaikki käännökset meni ihan kivasti ja Rapella oli hyvä vire. Lisäksi tehtiin askelsiirtymiä sivuille ja taakse. Sivuille meni tuttuun tapaan hyvin ja taakse meni paljon paremmin kuin yleensä :) Rambo oli tosi täpäkkänä ja teki hirmu hyviä peruutuksia (tai ei se peruuta vaan "hyppii istuen" taaksepäin). Vasta lopussa alkoi vähän aukeamaan takavasemmalle ja piti korjailla.\nKaukoja tehtiin myös, tehtiin erilaisia settejä. Palkkailin muutaman vaihdon jälkeen ja vaihtelin etäisyyttä, välillä 15 metristä ja välillä lähempää. Meni tosi kivasti :) Pieniä mokia tuli, kerran m-s toinen takajalka liikahti sekä s-i ja s-m (ne vaikeimmat) liikahti jonkun kerran pienesti eteenpäin.\nSeuraavaksi paikkikset. Kentän vieressä oli palloseinä, joka tietysti toimi piilona. Ensin istuminen 2min nurmella. Hienosti meni, ei kummempia. Vaihdettiin toiselle puolen seinää ja makuu 4min hiekalla. Hyvin meni sekin, kerran Rambo vaihtoi lonkalle.\nLopuksi vielä luoksetuloa ja seisomisstoppia. Ekalla kerralla Rambo ennakoi vahvasti stopin ja pysähtyi jo ennen ekaa merkkiä. En jaksanut kauaa odotella vaan käskin tulemaan luo. Seuraava olikin läpijuoksu. Sitten päästiin stoppailuun. Päätin kokeilla top-käskyn sijaan odota-käskyä, jonka Rambo osaa ja jota lenkeillä käytän (kun Rape menee edellä ja käsken odottaa). Se toimikin aika kivasti :) Ensin tehtiin about avomatkalta. Rambo ehkä vähän ihmetteli uutta käskyä, mutta se toimi kyllä. Vauhtiahan Rambolla ei ollut liikoja ja stopit olivat aika hallittuja. Kun otin koko etäisyyden niin stopit vähän valuivat. Kuitenkin kokonaisuudessaan olivat parempia kuin viime kerralla ja Rambo tuntui jotenkin tajuavan odota-käskyn paremmin. Lopuksi laitoin takapalkan ja ekalla kerralla Rambo ennakoi pysäytyksen, käskin toki tulemaan luo. Tokalla kerralla tuli paremmin. Lopuksi tein vielä takapalkalla läpijuoksun ajatuksena lujaa tulo, vaikka stoppeja ollaankin tehty. No ekalla kerrallahan Rambo ennakoi taas stopin (kuten sillä on takapalkan kanssa ollut tapana), mutta tokalla kerralla tuli hienosti luo. Hieman hitaampaa oli vauhti ekalla merkille asti ja siitä kiihdytti. Vauhdista vapautin syömään. Jotain fiksua pitäisi luoksariin keksiä. Toisaalta inhoan sen treenaamista, mutta jos se ei ala sujua paremmin niin sitten en ota siitä päänsärkyä vaan valukoon sitten, kyllä siitäkin pisteitä saa :D\nIllalla käytiin Rambon kanssa vihdoin juoksulenkillä (okei, hölkkää se oli). Hyvin alkaneen lenkkeilykauden katkaissut parin viikon flunssa on nyt taltutettu ja voidaan jatkaa juoksentelua. Tähän asti ollaan menty normi noutajahihnalla, koska Rambo on saanut mennä vapaana. Välillä se kuitenkin jää haistelemaan jotain ja tulee sitten perässä. Halusin kokeilla valjaita ja liinaa ja voi vitsi kun mentiinkin vauhdilla! :D Rambo oli juoksupätkät kiinni ja sehän veti välillä ihan kunnolla. Ei olla sellaista harjoiteltu, mutta aina kun juostaan yhdessä hihnassa niin Rape innostuu ja lähtee hirveetä vauhtia. Kyllä se lenkin aikana vähän rauhoittui ja mentiin ihan rauhassakin, mutta tosi hyvät "imut" sain Rapesta ja tuli mentyä lujempaa kuin yksikseen juostessa. Oli kyllä tosi hauskaa, taidankin tehdä jatkossa aina näin :) Sillä aikaa kun oltiin lenkillä niin Rölli oli nauttinut illallista.. Olin unohtanut makaronilaatikon pöydälle ja Röllillä kun on muutenkin tapana repiä sieltä milloin mitäkin alas niin siellähän se vuoka oli säpäleinä lattialla eikä laatikosta tietoakaan.. Röllillä oli maha "pikkuisen" kasvanut ja aika hiljaista poikaa oli loppuillan. Ahneella on paskanen loppu!\nLähettänyt Eve klo 22.44 Ei kommentteja:\nTiistaina käytiin Piskipajalla, nyt on kk-kortti käytetty. Ihan mukavasti siellä tuli käytyä, enemmänkin varmaan olisi käyty, jos olisi lyhyempi matka. Tiistaina oli kamala loskailma, joten oli tosi kiva päästä halliin. Treenattiin Niinan ja Vinskin kanssa. Rambo sai ensin taas juosta pallon kanssa ja sitten alettiin hommiin.\nAloitettiin merkillä. Pari tavallista lähetystä tehtiin, mutta keskityttiin siihen, että Rambo oli eri kohdassa kuin mä ja lähetin merkille siis kauempaa. Oltiin milloin missäkin suunnassa merkkiä kohti, mä Rambosta katsottuna oikealla ja vasemmalla (ja jopa suoraan merkin ollessa meidän välissä) ja lähempänä ja kauempana, miten vain kuvitella saattaa. Kaikki lähetykset ilman käsimerkkiä, vaikka koira ei sivulta lähtenytkään. Vapautin vaihtelevasti, välillä heti merkille mentyään ja välillä vasta pysähtymisestä. Tosi hienosti Rambo aina meni merkille eikä ollut mitään ongelmia. Ainoastaan lopussa se oli vähän hämillään, kun seisoin metri-pari merkin takana, Rambo kauempana merkistä samalla linjalla ja siitä lähetin merkille. Pari kertaa Rape tuli kiltisti merkin ohi sivulle. Se ei oikein kuunnellut ja kuvitteli varmaan kyseessä olevan luoksetulo. Lopulta Rape tajusi jäädä merkille ja sitten alkoi homma toimia. Hyvin meni merkkitreeni, pitää aina välillä muistaa tehdä tuollaista. Voisi myös lisätä haastetta ja olla itse rintamasuunta eri suuntiin sekä olla lähellä merkkiä (kun nytkin se oli vaikeinta), että saa kunnolla kuuntelutreeniä.\nSeuraavaksi tehtiin tunnaria ja lisäsin haasteeksi agilityputken, Rambon lempiesteen. Putki oli kaarella molemmat suuaukot meitä kohti. Tehtiin viisi toistoa (eri asetelmissa), kaksi kummankin suuaukon edessä ja yksi niiden välissä. Kaikki tunnarit meni hyvin, Rambo ei ollenkaan kiihtynyt putken takia vaan nätisti haisteli ja nosti ja toi aina vain oman. Parilla kertaa se kävi katsomassa putken vieressä olevan kapulalaatikon, mutta palasi hienosti kapuloille. Kolmannella kerralla (kun kaksi kertaa kapulat oli olleet toisen suun edessä ja nyt ekan kerran toisen suun edessä) Rambo ei mennyt heti kapuloille vaan sille toiselle suulle, luulin jo että menee putkeen, muttei edes ajatellut sitä, vaan hetken päästä meni kapuloille. Yhdellä lähetyksellä Rambo ei lähtenyt heti käskystä vaan 2 sekuntia sen jälkeen, vähän ihmettelin, mutta ehkä oli vain pitkät piuhat. Osan kerroista muistaakseni vapautin palauttaessa, kun piti kapulaa hyvin, osan otin sivulle ja toistin pidä-käskyä. Mälvääminen on kaiken kaikkiaan mun mielestä vähentynyt.\nSeuraavaksi vuorossa oli paikkikset. Tein ne kuitenkin yksin, häiriönä Niina teki Vinskin kanssa kaukoja ja noutoa, lisäksi Niinan lapsi oli herännyt ja kovaa vauhtia konttaili menemään. Rambo ei ole koskaan moista nähnyt ja lievän järkyttyneenä katsoi lähes herkeämättä kummaa näkyä. Tosi hienosti pysyi paikallaan kuitenkin eikä saanut päähänsä mennä katsomaan. Ensin tein 3min istumisen, olin piilossa oven takana ja välillä näyttäydyin ja kehuin. Rambo ei myöskään ottanut häiriötä toisten kaukoista, keskittyi niin kovasti vauvaan. Makuu tehtiin hieman eri kohdassa ja eri suuntaan. Aika 5min ja olin piilossa keskiaidan takana, välillä näyttäydyin hieman ja kehuin. Edelleen Rambo katseli vauvaa, mutta loppua kohti katsoi enemmän mun suuntaan. Välillä kummassakin paikkiksessa sanoin Rambon nimen, että se havahtuisi ja muistaisi myös mut. Mua ei haitannut, vaikka se kovasti keskittyi vauvan katseluun, olihan se aivan uusi ja erikoinen häiriö ja kuitenkin tosi nätisti teki paikkikset.\nOhjattua tein vieden itse kapulat. Tehtiin vähän vuorotellen suuntia. Merkille meni aina hyvin. Eka nouto vasen ja meni hienosti. Toinen oikea, Rambo lähti ensin oikeaan, muttei nähnyt kapulaa vaan keskikapulan ja suuntasi sinne. Pysähtyi käskystä ennen kapulaa, kehuin ja kutsuin pois, palkkasin ja vein merkille. Siirryin hieman oikealle ja olin lähempänä, uudestaan lähettäessä Rambo vihdoin bongasi kapulan eikä yrittänyt enää keskelle. Perään toinen nouto oikealta ja nyt meni hyvin. Seuraavaksi vasen, Rape ei heti nähnyt kapulaa ja suuntasi lähemmäs keskimmäistä, kuitenkin hienosti vaihtoi suuntaa ja haki vasemman. Vielä yksi oikea ja tosi hienosti heti oikealle kapulalle. Lopuksi yksi vasen ja nyt meni hienosti myös suoraan. Vaikeuksia noissa parissa kohdassa toi varmasti se, että kapulat oli puunvärisiä ja noudettavat kapulat oli tosi lähellä kentän reunassa olevia uusia puunvärisiä väliaitoja eli eivät varmaan hirveän hyvin erottuneet. Tarkoituksella kuitenkin laitoin ne niiden lähelle ja hyvinhän se homma sujui. Tässäkin välillä vapautin suoraan lennosta ja välillä otin palautuksen sivulle.\nLopuksi vielä yhteinen paikkis, 2,5min istuminen. Olin koko ajan piilossa. Meni tosi hienosti, Rambo istui hyvin. Kerran katsoi Vinskiä, ei pahasti vaan katsoi vain ja Vinski katsoi takaisin ja heilutti häntää. Varmaan pojat ajatteli, että mutsit häipyi näkyvistä, nyt voitais leikkiä :D Kerran Rambo myös yritti kurotella haistellakseen maata ympärillään, pää toki pysyi ylhäällä ja asento ei vaihtunut. Älähdin kuuluvasti ja se auttoikin. Istumisen jälkeen Rambo oli vielä paikkamakuussa sen aikaa, että laitoin kentän väliaidat takaisin paikoilleen. Kivat ja hyvät treenit oli kaiken kaikkiaan :)\nPari päivää oltiin tekemättä mitään lenkkeilyä kummempaa, kun aloitin uudet työt ja olin aikas poikki ekojen päivien jälkeen. Tänään kuitenkin käytiin taas tokoilemassa. Tommi ja Rölli oli mukana hengailemassa. Rölli on voinut tosi hyvin ja liikkunut normaalisti sekä ollut oma iloinen ja reipas itsensä <3 Mä oon niiiin onnellinen, että kyseessä olikin "väärä hälytys"!\nRambo sai ensin juosta innoissaan pallon kanssa ja sitten heti jatkettiin tunnarilla. Tommi sai kunnian liikkuroida (tai lähinnä mä neuvoin ja Tommi paljain käsin laittoi väärät kapulat), että saatiin väärää hajua. Ajattelin, että onko Rambolle vaikeaa haistaa kahden tutun hajun väliltä oma, mutta ei se tehnyt yhtään erilailla kuin yleensä. Ekalla kerralla kapulat oli vain sekaisin, tokalla kerralla rivissä ja kolmannella kerralla kellotaulussa. Joka kerta Rambo meni vauhdilla kapuloille ja sekoitti niitä vähän, kuitenkaan nostamatta yhtään. Hyvin se haisteli ja toi aina varmasti oman. Ihan satavarma en ole nostiko se ekalla kerralla yhtä väärää pienesti, mutta muuten ainakin meni oikein hienosti.\nSeuraavaksi ruutua sen ollessa vasemmalla. Ekalla kerralla Rambo katsoi juuri ruutua, kun lähetin merkille. Niinpä se lähti reippaana poikana ruutua kohti (ai mitkä korvat?). Pysäytin ja käskin uudestaan merkille, Rape lähti taaempana olevaa jalkkismaalia kohti. Pysäytin taas ja käskin merkille ja vihdoin se merkki löytyi. Tein vielä toisen pelkän merkille lähetyksen ja se menikin jo hienosti. Sitten pari lähetystä merkin kautta ruutuun. Rambohan oli ruudun jo bongannut, joten meni sinne suoraan. Vauhtia vaan oli ihan hirveästi eikä Rape pysähtynyt kovin nopeasti. Oli se ruudussa kyllä, mutta sen verran reunassa, että korjasin. Tosi hienosti molemmilla kerroilla korjasin suoraan keskelle. Näiden jälkeen tehtiin vielä pari lähetystä, edelleen hienosti merkille ja ruutuun. Ekalla kerralla käskin maahan, vaikka näytti olevan taas aika takana. Kävelin ruudun ympäri ja huomasin Rapen olevan kokonaan ruudussa häntä myöten. Kävelin vielä lähtöpaikkaa kohti ja pari kertaa käänsin päätä muka kutsuakseni, mutta kehuinkin. Hienosti Rambo ei ennakoinut seuruuta vaan pysyi maassa ja vasta kutsulla tuli. Toisella kertaa tehtiin myös melkein kokonainen ruutu. Taisin palkata merkille, Rambo meni hyvin ruutuun (mun mielestä taas aika taakse, mutten korjannut ja ohi kävellessäni huomasin sen olevan juuri hyvässä kohdassa) eikä ennakoinut seuruuta, vaikka taas kääntelin päätä. Kutsusta tuli reippaasti seuraamaan, tai vapautin kyllä ennen kuin oli edes sivulla. Lopuksi vielä lähempää randomisti lähetin ruutuun, meni tosi hyvään kohtaan, käskin maahan ja kävelin pienen lenkin ja kutsuin seuraamaan, nyt loppuun asti.\nJatkettiin ohjatulla, Tommi sai sitäkin opetella liikkuroimaan ;D Ensin kaksi noutoa oikeaa. Ekalla kerralla Rambo hupsusti lähti merkiltä 90 astetta oikeaan eikä siis takaviistoon. Hetken päästä se tajusi katsoa kapuloille asti ja hienosti bongasi oikean ja toi sen. Toisella kertaa lähti suoraan oikealle kapulalle. Kaksi noutoa vasenta myös, ne meni hienosti ilman ongelmia. Lopuksi vielä yksi oikea ja hyvin meni sekin. Tosi hienosti Rambo aina lähti noutoon eikä huomioinut keskikapulaa. Pari kertaa Rape meni merkille vähän oudosti kaarrellen, kuitenkin selvästi oli merkki kohteena, joten en urputtanut. Lopuksi tehtiin vielä muutama merkille meno. Kerran Rambo oli kai menossa ohi merkistä ja olin jo ehtinyt aloittaa kehumisen, kun tajusin ettei se meinaakaan pysähtyä. Rape tietysti kuuli kehun ja pysähtyi, vaikka olikin vähän kauempana merkistä. Joudin pari kertaa käskeä sen uudestaan merkille, kun ei heti tajunnut mennä sille. Muuten meni hyvin, välillä vapautin heti merkillä ja välillä vasta stopista.\nTehtiin vielä ruutua oikealle, se oli eri kohdassa kuin aiemmin. Siinä tehtiin vain pari toistoa, kun meni niin hyvin. Ensin pelkkä ruutuun lähetys, pysähtyi heti hyvään kohtaan ja kävin palkkaamassa. Toisella kertaa kokonainen ruutu, pysähtyi taas hyvään kohtaan, vauhtikin oli jo hitaampi :D Hienosti meni ruututreenit eikä Rambo kertaakaan ennakoinut maahanmenoa, vaikka niitäkin tehtiin. Mua vähän yllätti toi alun kova vauhti, yleensä Rambo menee hallittua vauhtia ja vähän ennakoi pysähdystä, nyt sai kunnolla yrittää ajoittaa käskyn oikein :D\nLopuksi vielä piilopaikkikset. Istuminen 2,5min oikein hienosti. Makuu 4,5min hyvin myös. Rölli ja Tommi puuhailivat omiaan kentällä molempien ajan. Makuussa vielä Tommi kävi Ramboa kiertelemässä, juttelemassa sille (mm. Pedrosta (rakkaasta kaverista) ja ruoasta, Rambo kuunteli kiinnostuneena, mutta hienosti pysyi maassa) ja vähän potki palloa. Makuussa Tommi myös sanoi parit kerrat sekä maahan- että istu-käskyt ennen mua eikä Rambo mennyt halpaan. Yleisesti ottaen paikkamakuun jälkeistä istumaannousua pitäisi saada paremmaksi. En enää EVL:ssa uskalla kovin innokkaasti sitä sanoa, ettei mene pisteitä muiden mahdollisesta häiriköinnistä ja Rambo jää vähän sellaiseen puoli-istuvaan asentoon eikä nouse tarpeeksi skarpisti ylös. Kokeilin muutaman kerran "nostaa" sen namilla, täytyy nyt treenata sitä. Mutta oikein kivat treenit kokonaisuudessaan :)\nLähettänyt Eve klo 18.06 Ei kommentteja:


1910 – Svinhuvfud\nEduskuntavaalit, joissa SDP saa 86 (+2), Suomalainen puolue 42 (-6), Nuorsuomalainen puolue 28 (-1), RKP (+1) ja Maalaisliitto 17 (+4) paikkaa sekä Kristillinen Työväenliitto 1 paikka.\nSuomen neljänsissä eduskuntavaaleissa vain 60 % äänioikeutetuista äänestää.\nViipurin talvikisojen yhteydessä järjestetään Papulanlahden jäällä Suomen ensimmäiset autokilpailut.\nP. E. Svinhufvud valitaan perustuslaillisten äänillä eduskunnan puhemieheksi.\nHallitsijan antama uusi armollinen julistus kaventaa Suomen määräämisvaltaa laissa ja asetuksissa, joilla katsotaan olevan yleisvaltakunnallinen merkitys.\nEduskunta anoo Nikolai II:lta, että hän pitäisi voimassa Suomen peruslait.\nEduskunnan vastalauseesta huolimatta valtakunnanduuma hyväksyy ehdotuksen yleisvaltakunnallisen lainsäädännön ulottamisesta Suomeen. Äärikansallismielinen duuman jäsen Puriškevitš huudahtaa voitonriemuisena ”Finis Finlandiae!” (Suomen loppu).\nPietari Suuren pronssipatsas pystytetään Viipuriin Nikolai II:n toisen määräyksestä kaupungin valtauksen 200-vuotismuistoksi – patsas poistetaan kesällä 1918.\nEnsimmäiset yleiset työväen soitto-, laulu- ja urheilujuhlat järjestetään Tampereella.\nEduskunnan puhemies P. E. Svinhufvud pitää Terijoen laulujuhlilla puheen: ”Yleisvaltakunnallinen lainsäädäntö ei ole meitä velvoittava.”\nKeisari-suuriruhtinas Nikolai II vahvistaa lain yleisvaltakunnallisesta lainsäädännöstä.\nSenaatti julkaisee yleisvaltakunnallista lainsäädäntöä koskevan lain Suomen asetuskokoelmassa.\nVuonna 1878 itsenäistynyt Montenegron ruhtinaskunta julistautuu kuningaskunnaksi. Itsenäisyys päättyy Itävallan miehitettyä maan 1916. Ensimmäisen maailmansodan jälkeen Montenegrosta tulee osa uutta Jugoslavian liittovaltiota.\nJoensuun ja Lieksan välinen rautatie valmistuu.\nEduskunta kokoontuu ylimääräisille valtiopäiville – puhemieheksi valittu P. E. Svinhufvud kannattaa jyrkkää kantaa laittomaksi katsomaansa säännökseen nähden.\nEduskunnan avajaisissa puhemies P. E. Svinhufvud pitää tiiviin puheen.\nEduskunta hyväksyy puhemies P. E. Svinhufvudin esittämän menettelyn ja ilmoittaa hallitsijalle, ettei se voinut »maan perustuslakeja rikkomatta, ryhtyä valtiopäiväkutsumuksessa annettujen tehtävien täyttämiseen» – eduskunta hajotetaan.\nPuhemies P. E. Svinhufvud ehdottaa sopuvaaleja ja yhteistä rintamaa maan oikeuksien puolustamiseksi, mutta ehdotus raukeaa.\nSuomalainen ooppera aloittaa toimintansa.\nSuoritetaan ensimmäinen koko maan kattava maatalouslaskenta.


Poliittisesti kiistelty ydinvoimahanke | Talous | HS\nFennovoiman tavoin Unkarin Rosatom-hanke on herättänyt pelkoja Venäjän vaikutusvallan lisääntymisestä. Unkari on sekä Euroopan unionin että Naton jäsenmaa.Unkarin hallituksen ydinvoimakomissaari Attila Aszódi kiistää HS:lle ehdottomasti, että Venäjä saisi hankkeen avulla poliittista valtaa Unkarissa.\n”Vai näetkö, että Venäjä olisi käyttänyt nykyistä Paksin ydinvoimalaa poliittisen painostuksen keinona Unkarissa? Minä en.”Unkarilaisen tutkijan András Ráczin mukaan on puolestaan selvää, että hanke on Venäjälle strategisesti tärkeä ja lisää sen poliittista vaikutusvaltaa EU:ssa.”Totta kai, mutta siinä ei ole mitään uutta. Venäjän ulkopolitiikkaan kuuluvat kahdenväliset sopimukset yksittäisten EU-maiden kanssa sen sijaan, että maa neuvottelisi unionin kanssa. Siten Venäjä heikentää EU:n yhtenäisyyttä.”Rácz muistuttaa, että Unkari ja Venäjä sopivat Rosatom-voimalan rakentamisesta Unkariin tammikuussa 2014 vähän ennen Krimin valtauksen alkamista. Ukraina on Unkarin rajanaapuri.Rosatomilta tilatut kaksi uutta reaktoria korvaavat Unkarin neljä nykyistä reaktoria, jotka poistuvat käytöstä 2030-luvulla. Uusien Rosatom-reaktorien on määrä valmistua vuosina 2025 ja 2026. Arvioitu käyttöikä on 60 vuotta.Unkarin hallitus arvioi sähkön markkinahintojen nousevan tulevaisuudessa, minkä vuoksi se pitää Rosatom-sopimusta kannattavana. Ráczin mukaan valtion laskelmia on vaikea arvioida, sillä Unkarin hallitus on julistanut valtaosan Rosatom-hanketta koskevista asiakirjoista salaisiksi. Avoimuuden puute on yksi hankkeen suurimmista ongelmista, Rácz sanoo. ”Unkarin politiikkaa määrittää vuosisadan hanke, josta emme tiedä mitään.” Tämä aihe on kiinnostava. Kiitos mielipiteestäsi!\nFennovoiman tavoin Unkarin Rosatom-hanke on herättänyt pelkoja Venäjän vaikutusvallan lisääntymisestä. Unkari on sekä Euroopan unionin että Naton jäsenmaa.Unkarin hallituksen ydinvoimakomissaari Attila Aszódi kiistää HS:lle ehdottomasti, että Venäjä saisi hankkeen avulla poliittista valtaa Unkarissa.”Vai näetkö, että Venäjä olisi käyttänyt nykyistä Paksin ydinvoimalaa poliittisen painostuksen keinona Unkarissa? Minä en.”Unkarilaisen tutkijan András Ráczin mukaan on puolestaan selvää, että hanke on Venäjälle strategisesti tärkeä ja lisää sen poliittista vaikutusvaltaa EU:ssa.”Totta kai, mutta siinä ei ole mitään uutta. Venäjän ulkopolitiikkaan kuuluvat kahdenväliset sopimukset yksittäisten EU-maiden kanssa sen sijaan, että maa neuvottelisi unionin kanssa. Siten Venäjä heikentää EU:n yhtenäisyyttä.”Rácz muistuttaa, että Unkari ja Venäjä sopivat Rosatom-voimalan rakentamisesta Unkariin tammikuussa 2014 vähän ennen Krimin valtauksen alkamista. Ukraina on Unkarin rajanaapuri.Rosatomilta tilatut kaksi uutta reaktoria korvaavat Unkarin neljä nykyistä reaktoria, jotka poistuvat käytöstä 2030-luvulla. Uusien Rosatom-reaktorien on määrä valmistua vuosina 2025 ja 2026. Arvioitu käyttöikä on 60 vuotta.Unkarin hallitus arvioi sähkön markkinahintojen nousevan tulevaisuudessa, minkä vuoksi se pitää Rosatom-sopimusta kannattavana. Ráczin mukaan valtion laskelmia on vaikea arvioida, sillä Unkarin hallitus on julistanut valtaosan Rosatom-hanketta koskevista asiakirjoista salaisiksi. Avoimuuden puute on yksi hankkeen suurimmista ongelmista, Rácz sanoo. ”Unkarin politiikkaa määrittää vuosisadan hanke, josta emme tiedä mitään.” Kommentit (0)


Sirkus Joola | oppia vaka kaikki\nKirjoittanut Samuli Ranta\tLeikit, Sadut\nSirkus saapuu kaupunkiin on satu, johon lapset voivat osallistua. Lapsilla on rummut tai rytmikapulat, mitä he käyttävät sadun eri osioissa. Alku- ja loppulauluksi voidaan valita jokin sirkusaiheinen laulu, millä tuokio saadaan alkuun ja ympyrä sulkeutumaan. Tarinan tehnyt Samuli Ranta.\nSirkus on saapunut kaupunkiin. Kaikki sirkuksen henkilöt nousevat pois kiireen vilkkaan sirkusrekan kyydistä ja alkavat purkaa autoa. Nyt on kiire, nimittäin huomenna on näytös ja sirkusteltta pitää saada pystyyn. Pellet juoksevat rekan perälle hakemaan telttatarvikkeita, tirehtööri hakee tukkikeppejä telttaan ja voimamies hakee moukarit joilla hakataan kiilat maahan.\nAluksi teltta levitetään suurelle urheilukentälle, mihin teltta mahtuu pystyyn. Kaikki alkavat yhdessä nostamaan keskisalkoa pystyyn. Voimamiehen tehtäväksi jää yksin pidellä keskisalkoa pystyssä, sillä aikaa kun muut hakkaavat kiilat maahan, millä teltta pysyy pystyssä. Pellet ottavat ensimmäisen kiilan ja lyövät sitä. Mitään ei tapahdu. He lyövät uudestaan. Vieläkään ei tapahdu mitään. He lyövät kolmannen kerran. Kiila ei hievahdakkaan. Tirehtööri näkee pellejen touhun ja sanoo ”Pelle HOI, se on kumivasara. Yrittäkääpäs tällä uudemman kerran”, tirehtööri nauraa ja menee omalle kiilalleen. Pellet ja tirehtööri hakkaavat yhtäaikaa kiiloja maahan.\nTeltta nousee pystyyn ja siitä tulikin komea ilmestys. Vielä lippu pitäisi saada teltan huipulle ja siihen tarvitaan norsun apua. Norsu ottaa yhden pellen kärsällään kiinni ja nostaa hänet lipputangon läheisyyteen, jotta pelle voi ripustaa lipun kiinni.\n”Nyt on aika mennä viimeistelemään vuoronumerot ja sen jälkeen on aika mennä nukkumaan. Huomenna on tärkeä päivä.” Tirehtööri sanoo apulaisilleen, sillä huomenna on esitysten aika.\n”Tervetuloa Sirkus Joolaan” Huutaa tirehtööri voimakkaalla äänellä yleisön täyttämässä sirkusteltassa. Tirehtöörin takana kiertävät klovnit pelleilemässä, norsu esittelemässä itseään, voimamies vilkuttaa iloisesti ja leijona ylväänä röyhistää rintaansa. ”Tänään saatte kokea mahtavan näytöksen. Ensimmäisenä minun on kunnia esitellä teillä, maailman taitavin norsu Huisi!”, tirehtööri huutaa, kun samaan aikaan muut ovat menneet piiloon sirkusteltan helmojen uumeniin, lukuunottamatta Huisia. Huisi aloittaa oman esityksen nappaamalla kärsällä tirehtöörin selkäänsä. Tirehtööri pitelee hatustaan kiinni ettei tipahtaisi alas. Sitten tirehtööri antaa käskyjä Huisille. ”Huisi, mitä on kaksi plus kaksi?”\nHuisi tömistää suurilla jaloillaan neljä kertaa. Töm, Töm, Töm,Töm\n”Ahaa, entäpä paljon on kaksi plus viisi”\nHuisi tömistää jaloillaan seitsemän kertaa. Töm, Töm, Töm, Töm, Töm, Töm, Töm\n”Aivan oikein. Mutta tiedätkö paljon on kymmenen miinus kymmenen?”\nHuisi ei tömistä ollenkaan, sillä kymmenen miinus kymmenen on nolla. Seuraavaksi Huisi istahtaa maahan, jotta tirehtööri pääsee alas hänen selästään. Sitten Huisi kellahtaa kyljelleen ja vilkuttaa iloisesti etujalallaan yleisölle. Sitten, hän ottaa vettä kärsällään, vieressä olevasta suuresta vesisaavista ja ruiskuttaa vedet suoraan ylöspäin, siten että kärsästä nousee suuri suihkulähde. Kaikki alkavat hurraamaan Huisille ja hän astelee tyytyväisenä sirkuksen verhojen taakse. Samalla sieltä asuu esiin voimamies.\n”Täällä teille on maailman vahvin mies”, huutaa tirehtööri. Viiksekäs lihaskimppu ottaa rautatankon käteen ja alkaa väännellä sitä.\nRauhallista rummutusta – seuraavan kappaleen yli\nKatsojat tuumailet ihmeissään, että mitä tuosta oikein syntyy. Voimamies vääntelee tankoa vielä hetken ja näyttää teoksensa sitten yleisölle. ”Se on joutsen”, joku katsomosta huutaa. Voimamies oli vääntänyt rautatangon ihan joutsenen näköiseksi.\n”Aplodit suurelle Borikselle” huutaa tirehtööri ja yleisö alkaa taputtamaan voimakkaasti käsiään. ”Seuraavaksi vauhtiin pääsevät pellet” ja samalla pellet juoksevat teltan helmojen alta sirkusareenalle. Samalla ne tekevät voltteja. Yksi pelleistä heittää kakun suoraan toisen pellen naamaan, mutta hyvänä kaverina pesee kuitenkin ystävänsä painepesurilla. Sitten alkaa pellejen suuri numero. Yksi pelleistä alkaa kiipeämään pitkin keskitolppaa kattoa kohti. Sirkusteltan katon läheisyydessä, noin kymmenen metrin korkeudessa, on ponnistuslauta ja sen alapuolella suuri vesiastia, johon pellen olisi tarkoitus hypätä. Pelle sitoo vielä silmänsä ja alkaa valmistautumaan hyppyyn.\nMuut pellet huomaavat yhtäkkiä, että vesiastia on tyhjä. Norsun kutale oli käyttänyt kaiken veen omassa näytöksessään. Nyt on kiire.\nPellet huutavat kaikki kiireen vilkkaan apuun. Ylhäällä tornissa oleva pelle ei kuule mitään, vaan on hyvässä uskossa, että vesiastia on täynnä.\nPellet, voimamies, tirehtööri ja norsu kantavat kaikki kovalla vauhdilla vettä kohti vesiastiaa. Samalla pelle on jo hypännyt tornista.\nRummutetaan niin nopeasti kuin pystyy\nVesi ehditään heittää astiaan juuri viime tipassa, ennen kuin pelle ehtii sukeltamaan astiaan. Kaikki katsovat jännittyneinä mitä tapahtui. Kohta astiasta nousee märkä, mutta hymyilevä pelle.\nKaikki katsojat nousevat seisomaan ja antavat raikuvat aplodit.\nTirehtööri kääntyy katsojiin päin ja hän kailottaa voimakkaalla mahtipontisella äänellä ”Tässä oli suuren Sirkus Joolan näytös! Kiitos kaikille, että tulitte katsomaan meidän suurta esitystä!”\nAvainsanat: leikki, sadut, Satu


Savottatyömailla tienasivat leipänsä vuosikymmenien ajan useat saulaiset ja etelän lentojätkät. Savukosken erämaissa on ollut savottoja jo 1910-luvulta lähtien aina 1980-luvun loppuun saakka. Viimeinen työmaa päättyi vuonna 1988 Sotataipaleessa. Uitto Kemijoessa loppui vuonna 1991.\nIsoja savottatyömaita varten rakennettiin kämppiä, joissa metsurit, hevosmiehet, kokit ja työnjohto asuivat pitkiä ajanjaksoja yhteen menoon. Kämpät sijaitsivat kymmenien kilometrien päässä kylistä ja usein niihin taivallettiin jalan tai hevosella, mikä osaltaan piti miehet kämpillä.\nKämppiä siirreltiin paikasta toiseen sen mukaan kuin työmaat loppuivat ja uusia perustettiin jokien yläjuoksuille. Esimerkiksi Pyhäjoen kairassa oli kämppiä ainakin 25 eri paikassa. Talvisin kämpissä majoittuivat metsurit ja keväisin uittomiehet, monesti samoja miehiä.\nPuut ajettiin siihen aikaan hevosilla ja myös niillä oli oltava suoja säätä vastaan. Alkuaikojen katosten sijaan alettiin rakentamaan kunnollisia talleja, joihin mahtui 10-20 hevosta työmaan suuruudesta riippuen.\nKämppien ruokahuollon järjestämiseksi tehtiin sopimus jonkun kauppiaan kanssa joka toimitti tavaraa erämaahan. Näiltä ”hartsuherroilta” jätkät sitten ostivat mitä tarvitsivat, kuten tupakkaa, työkaluja ja vaatteita. Joka kämpällä oli kokkinsa, joka huolehti ruoanlaitosta. Ylöspito perittiin palkasta.\nViimeisten savottojen päätyttyä 1980-luvun lopulla havahduttiin viime hetkellä pelastamaan saulaista savottahistoriaa. Museovirasto, Savukosken työvoimatoimisto ja Savukosken kunta ovat yhteistyössä kunnostaneet 3 kämppäkokonaisuutta: Alatammen,- Reutuvaaran,- ja Kuusikko-ojan Savottakämpät.\nSavottakämpät sopivat erinomaisesti retkien, leirien ja kurssien pitopaikaksi. Niissä voi myös järjestää erilaisia juhlia kuten häätapahtumia ja pikkujouluja.\nAlatammi ja Reutuvaara on vuokrattavissa 7 vuorokaudeksi kerrallaan, Kuusikko-ojan kämppää vuokrataan vain päiväkäyttöön. Perittävä vuokra vastaa lähinnä huolto- ja hoitokuluja.\nKuusikko-ojan Savottakämppä Savukoskella\nSavottatunnelmaa Alatammen kämppäkartanossa, Pyhäjokivarressa Savukoskella


Mikä on selkärangan lumbalgia - Niveltulehdus April\nLääketieteessä lumbalgia on selvä kipuoireyhtymä, jota esiintyy selkärangan alueella ja joka johtuu selkärangan hermojen vaurioista. Noin kolmasosa 40-vuotiaista ja sitä vanhemmista aikuisista tuntee sen. Tällä oireella voi olla nikama, ts. liittyy selkärangan patologioihin ja ei-selkärankaiseen alkuperään, kun kipu ilmenee nivelten, verisuoni- tai lihas-ligamentousjärjestelmien sairauksien taustalla. Lumbalgian vertebrogeeninen etiologia on paljon yleisempi - noin 80%: lla tapauksista, jotka hakevat lääkärinhoitoa tämän taudin yhteydessä.\nNikamaperäisen lumbalgian tyypit ja muodot\nVetrebraalinen lumbalgia on jaettu kahteen lajikkeeseen. Lannerangan iskialgia johtaa iskiashermon vaurioihin, jotka ovat peräisin lannerangan alueelta, haarautuen sitten molemmiin alaraajoihin ja ulottuen koko pituudeltaan. Selkärangan rintakehän aiheuttama selkärangan rinnassa olevien hermosolmujen tulehdus tai puristuminen.\nUseimmiten lumbalgiasta tulee seurausta osteokondroosista tai nikamavälin levyn tyrästä. Sen perusteella, mikä sen aiheutti, voidaan erottaa kolmen tyyppiset patologiat:\nSpondylogeeninen, kun selkärangan selkärangan selkäranka kehittyy selkärangan osteokondroosia vastaan.\nDiskogeeninen, jos syynä sen kehitykseen on selkäranka.\nDorsopatia, jossa selkärankaa ympäröivän lihas-sidekalvon kudoksen tulehdus liittyy selkärangan patologiseen prosessiin\nPatologia voidaan ilmaista seuraavissa muodoissa:\nakuutti - kipu ilmaantuu yhtäkkiä muutettaessa asentoa tai liikettä;\nsubakuutti - jolle on ominaista esiintyvä tai häviävä kipu;\nkrooninen - kivun luonne on vakio kehon asennosta riippumatta.\nSelkärankageenisen lumbalgian kroonisessa muodossa dorsopatian muodossa esiintyy lihas-tonic-oireyhtymä. Se johtaa lihaksissa olevien troofisten prosessien kehittymiseen, joita aiheuttaa heikentynyt verenkierto ja lihaskudoksen oikea ravitsemus.\nTietueiden yhtenäistämiseksi diagnoosin aikana Maailman terveysjärjestö hyväksyi useita vuosia sitten kansainvälisen sairauksien luokituksen (ICD), jossa jokainen lääketieteen tuntema sairaus on merkitty yksilöivällä aakkosnumeerisella koodilla. Hänen kymmenes versio on tällä hetkellä voimassa. ICD-10: n mukainen selkärangan lumbalgian koodi on M54.5.\nLumbalgia kehittyy yleensä osteokondroosin tai selkärangan tyrän taustalla. Näiden tilojen pahenemisen syy voi olla:\nTraumaattiset vammat - pisteytys, dislokaatio, nikamamurtuma.\nSkolioosi - selkärangan kaarevuus.\nTarttuvat luupatologiat - tuberkuloosi tai osteomyelitis.\nAineenvaihduntahäiriöt, jotka aiheuttavat rappeuttavia prosesseja selkärangan rungossa.\nPitkäkestoiset staattiset asennot seisottaessa tai istuessa.\nLiian suuri stressi selkärankaan kovan fyysisen työn, väärin järjestetyn urheiluharjoituksen tai ylipainon seurauksena.\nSelkärangan luonnolliset ikään liittyvät muutokset - vanhuksilla.\nKasvaimet selkärangan kudoksissa.\nRintakehän vartalon syy (ICD-10 - M54.6) voi olla traumaattisesti vaurioitunut rannan luita. Koska kylkiluut on kiinnitetty toisesta päästä selkärankaan, niiden siirtyminen vamman tai murtuman aikana voi johtaa selkärangan siirtymiseen, mikä johtaa hermojuurten puristumiseen rintakehässä.\nRiippuen siitä, kummalta puolelta kipu tuntuu - vasemmalle tai oikealle, lannerangan nivelkipu määritellään vasemmaksi tai oikeakätiseksi. Kolmas vaihtoehto on myös mahdollista - kahdenvälinen, jossa kipuoireet tuntuvat molemmilta puolilta.\nVertebrogeenisen lumbalgian tärkeimpiä oireita ovat:\nKipu-oireyhtymä. Tyypillinen kivun säteilytys lannerangan iskialgialla on jalan alaosa ja takapinta reidestä jalkaan. Rintakehän rintakalvon yhteydessä kipu säteilee hartiassa, lapaluussa, rintalastassa ja rintavälin alueella.\nCrunch selkärangan aikana taivutus ja vartalon taipuminen aiheuttama muodonmuutos selkärangan rungot.\nKivun aiheuttama liikkumisvapauden rajoitus - rintarangan vaurioissa sitä esiintyy jopa yskimisen, aivastuksen, syvän hengityksen tai uloshengityksen aikana.\nPolttava tunne, tunnottomuus ja hanhenpumput rungon ja / tai raajojen vaikutusalueen ihon alla.\nIhoväri vaikuttaa alueella - iho muuttuu syanoottisesti vaaleaksi. Tämä johtuu ravinteiden saanti- ja verenkiertoprosessien rikkomisesta..\nKun potilas valittaa selkäkipuista, lääkäri suorittaa diagnoosin, jonka tarkoituksena on selvittää sen ensisijainen lähde. Erottava patologia on erityisen tärkeää, jos kipu tuntuu rintakehältä, koska rintarauhaa voivat aiheuttaa paitsi vertebrogeeniset syyt, myös sydän- ja verisuonitaudit, mukaan lukien sydäninfarkti, joka vaatii kiireellistä lääkärinhoitoa. Ulkopuolisen tutkimuksen jälkeen potilas lähetetään laboratoriokokeita ja instrumentaalitarkastuksia varten.\nRöntgenkuvaus - röntgenkuvauksessa nikamavälilevyjen puristus, selkäkanavan epätasainen kapenevuus ja muut patologiset merkit ovat selvästi näkyvissä.\nTietokone- ja magneettikuvauskuvaus, jonka avulla voit nähdä selkärangan ja ympäröivät kudokset värillisinä, mikä antaa mahdollisuuden arvioida tulehduksellista prosessia ja muita häiriöitä niissä.\nUltraäänitutkimus sen määrittämiseksi, onko lumbalgia seurausta sisäelinten patologiasta.\nSaatuaan diagnoosin lääkäri päättää tarvittavan hoidon luonteesta. Se voi olla joko konservatiivinen tai kirurginen - tapauksissa, joissa havaitaan selkärangan kasvaimia tai 3-4 asteen selkärankaa.\nNikamaisen lumbalgian konservatiiviseen hoitoon sisältyy kipulääkkeiden - parasetamolin, Pentalginin, Baralginin - ja ei-steroidisten tulehduskipulääkkeiden: indometatsiinin, ibuprofeenin, diklofenaakin, ketoprofeenin. Niitä on saatavana tabletteina, voiteina, geeleinä ja injektoitavina liuoksina. Lihasrelaksantit lievittävät lihaskramppeja. Näihin kuuluvat lääkkeet, kuten Sirdalud, Midokalm, Baclofen. Jos kyseessä on vakava jatkuva kipu, niiden lievittämiseen käytetään salpaajamenetelmää - kipulääkkeen (yleensä novokaiinin) injektio suoraan kipukeskusta ympäröiviin selkälihaksiin.\nVoit käyttää kotilääkärin luvalla kansanlääkkeitä - hankausta, kompressioita, pippuria.\nSelkärankaisten lumbalgian ehkäisyä helpottaa selkeä työ- ja lepojärjestelmä, painonhallinta, fyysiset harjoitukset, jotka vahvistavat lihaskorsettia ja ylläpitävät oikeaa asentoa. Niille, jotka ovat jo tuttuja patologian ilmenemismuodoista, suositellaan välttämään suuria selkärangan kuormia ja vaikeaa hypotermiaa pahenemisten estämiseksi.\nMikä on lannerangan lannerangi ja miten sitä hoidetaan?\nSelkärangan lannerangi on kollektiivinen termi, joka kuvaa erilaista luonnetta ja alkuperää olevaa kipua, jota esiintyy tällä alueella. Kivulias alaselän epämukavuus on yleinen, joka neljäs lääketieteellistä hoitoa hakevista potilaista kärsii tästä oireyhtymästä.\nLumbalgia ei ole erillinen sairaus - se on vain oire, joka osoittaa piilotetut vaivat, jotka on tunnistettava ja hoidettava. Koska oikea-aikaista apua ei ole, patologisen prosessin kulkua monimutkaistaa selkärangan luun ja ruston sekä hermo- ja lihaskuitujen peruuttamattomat muutokset, jotka ajan myötä voivat johtaa potilaan vammaisuuteen..\nMikä on lannerangan lannerangi?\nICD-10: n mukainen ICD-10-lumbargia tapahtuu koodilla 54.5 (numerot osoittavat patologian vaiheen ja tyypin). Termejä ”lumbalgia” ja “lumbago” ei pidä sekoittaa, vaikka niillä on joitain samankaltaisuuksia. Nämä patologiset tilat kuitenkin ilmestyvät ja niitä käsitellään eri tavalla..\nLumbalgia ilmenee alaselän kipuoireyhtymänä, jolle on ominaista lihaskrampit ja liikkeiden jäykkyys. Tässä tapauksessa kipu kasvaa vähitellen, antaa reidelle ja pakaraan tai ilmenee akuutissa muodossa, johon liittyy sietämätöntä selkäkipua.\nLumbago on alaselän terävän kivun hyökkäys ("selkäkipu"), joka tapahtuu rintakehän selkärangan tuhoavien muutosten taustalla. Yleensä tämä oireyhtymä koskee nuoria ja keski-ikäisiä (lähinnä miehiä), jotka harjoittavat raskasta fyysistä työtä. Sietämättömän kivun hyökkäys on yleensä lyhytaikainen - muutamasta minuutista 1-2 tuntiin, se katoaa yksinään.\nLumbalgian yhteydessä kipu on pysyvää ja jos sitä ei hoideta, potilaan tila vain pahenee ajan myötä. Pahoinvoinnille on ominaista jatkuvat, terävät tai kivuliaiset kiput, jotka eivät vapaudu vähintään 3 kuukautta. Selkäosan kipeys johtuu hermojuurten ärsytyksestä ja lihasjännityksestä. Tämä tila liittyy suoraan lannerangan lisääntyneisiin kuormiin ja tuki- ja liikuntaelinten korsetin heikkouteen. Kivun luonne riippuu suoraan patologisen prosessin moninaisuudesta.\nLumbalgia ei ole itsenäinen patologia. Tämä tila kehittyy useiden provosoivien tekijöiden ja samanaikaisten sairauksien vaikutuksesta. Lääketieteessä on tapana erottaa 2 päätyyppiä patologiset prosessit:\nVertebrogeeninen lumbalgia - kipuoireyhtymä, joka liittyy selkärangan luu-rustokudoksen degeneratiivisiin-distrofisiin muutoksiin ja johon liittyy hermojuurten rikkominen (osteoporoosi, osteokondroosi, spondylartroosi, kasvaimet, nikamien siirtyminen, skolioosi).\nNevertebrogeeninen lumbalgia - kivun esiintyminen ei liity selkärangan patologiseen prosessiin. Kipuoireyhtymän syy on selän lihaksen mekaaninen vaurio (nyrjähdys, mustelmat) tai sisäelinten (maksa, munuaiset, suolet) toimintahäiriöt.\nKipuoireyhtymän luonteen ja vakavuuden perusteella erotetaan useita selkärangan lannerangan muotoja:\nspondylogeeninen - yleisempi nuorilla, joille on luonteenomaista lievä tai keskivaikea kipu, joka esiintyy suurien kuormien tai intensiivisen urheiluharjoituksen taustalla;\ndiskogeeninen - siihen liittyy akuutti kipu, jonka provosoi nenikamaisen levyn ulkonema, mikä painostaa selkärangan juuria ja aiheuttaa lihaskouristuksia;\nakuutti - ilmenee lannerangan äkillisissä, sietämättömissä kipuissa, jotka liittyvät suoraan selkärangan vaurioihin;\nkrooninen - kipuoireyhtymä kehittyy vähitellen, heijastuksena etenevälle patologiselle prosessille selkärangan kudoksissa.\nTärkein syy lumbalgiaan, lääkärit pitävät patologisia prosesseja, jotka vaikuttavat selkärangan luihin, lihaksiin, rustoon ja hermokudokseen. Seuraavat sairaudet provosoivat akuuttia tai kroonista alaselän kipua:\nOsteokondroosi - taudin kulkuun liittyy nikamavälilevyjen kuluminen, selkärangan hermojen juurien rikkominen, kipu ja turvotus sairastuneella alueella.\nSpondylartroosi - tauti vaikuttaa pääasiassa vanhuksiin ja siihen liittyy nikamalevyjen kuluminen ja selkärangan ruston tuhoaminen lannerangan alueella.\nUlkonema, nikamaväyrä - rappeuttavat prosessit vähentävät nikamien välistä etäisyyttä. Ajan myötä kuiturengas repesi, levyn sisällön ulkoneessa (tyrä) ja hermojuurten myöhemmän inervoitumisen kanssa..\nSelkärangan epävakaus, selkärangan siirtymä - syy voi olla trauma, tuki- ja liikuntaelinten geneettinen heikkous tai selkärangan poikkeavuudet. Tässä tapauksessa tapahtuu selkärangan hermokuitujen puristuminen, mikä aiheuttaa ominaista kipua alaselän alueella.\nSkolioosi, kyphosis ja muut selkärangan kaarevuudet johtavat jatkuvaan kipuun.\nStenoosi on selkärankakanavan patologinen supistuminen lannealueella, joka johtuu rappeuttavista muutoksista ja luurakenteiden lisääntymisestä. Liittyy selkäytimen puristukseen ja jatkuvaan kipuun.\nSpondyliitti on tulehduksellinen prosessi, jossa selkärangan kudoksiin vaikuttavat tuberkuloosin, syfilis, gonorrhea jne. Patogeenit..\nOsteoporoosi on patologia, jossa luukudoksen metaboliset prosessit häiriintyvät, mikä johtaa sen tuhoutumiseen.\nKasvainprosessit. Kasvaimien muodostuminen lannealueelle liittyy hermorakenteiden puristukseen ja provosoi toistuvaa kipua.\nSelkärangan vaurioihin liittyvien syiden lisäksi lannerangan kipua voi esiintyä samanaikaisten sisäelinten sairauksien takia:\nmaha-suolikanavan sairaudet (maha- ja pohjukaissuolihaava, suolen ongelmat);\nsisäelinten sairaudet - maksa, haima, sappirakko, munuaiset;\nSairauksien lisäksi on olemassa useita altistavia tekijöitä, jotka lisäävät lumbalgian kehittymisen riskiä. Nämä sisältävät:\nkotitalous- ja urheiluvammat;\npitkäaikainen oleskelu staattisessa asennossa (toimistotyöntekijöille);\nsuuret kuormitukset selkärangoissa työntekijöillä, jotka harjoittavat raskasta fyysistä työtä;\npoikkeavuudet tuki- ja liikuntaelinten kehityksessä (skolioosi, litteät jalat);\nylipaino, liikalihavuus, lisäämällä selkärangan lumbosakraalia;\nmyöhäinen raskaus (kasvava siki lisää selkärangan kuormitusta monta kertaa);\nerilaiset traumaattiset tekijät (mustelmat, nyrjähdykset, murtumat);\nSiten monet tekijät vaikuttavat lumbalgian esiintymiseen. On tärkeää selvittää patologian syy ajoissa, jotta voidaan aloittaa epämiellyttävä sairaus. Mitä oireita tulisi varoittaa ja pakottaa kääntymään lääkärin puoleen?\nLumbalgia ilmenee tuskallisista tunneista, jotka voidaan paikallistaa alaselän keskelle sekä selkärangan vasemmalle tai oikealle puolelle. Kipuoireyhtymä kasvaa vähitellen - aluksi tylsää, kivultavaa kipua, kireyden tunne ilmenee, liikkuvuus on rajoitettua. Potilaan on vaikea olla kaltevassa asennossa pitkään. Esimerkiksi vartalon kallistaminen nopeasti eteenpäin aiheuttaa väsymystä ja epämukavuutta alaselän alueella. Ajan myötä negatiiviset tunteet lisääntyvät, kiput muuttuvat voimakkaiksi ja tuskalliseksi, potilaan on vaikea pestä itseään, taivuttaa pesualtaan yli tai nostaa pudonnut esine lattialta..\nLihasjännityksellä kipuoireyhtymä voimistuu, joten lumbalgiasta kärsivä ihminen yrittää nojata tuolin selkänojaa vastaan ”istuvassa” asennossa siirtääkseen painonsa tukeen. Kävellessä kävelyvaiheet muuttuvat huomattaviksi, koska kipu voi vapautua raajoista.\nAkuutissa vaiheessa voimakas kipu ei vapaudu useita päiviä peräkkäin, saavuttaen korkeintaan 4 - 5 päivää ja uuputtaen potilaan. Niiden intensiteetti kasvaa pienimmällä fyysisellä rasituksella, pitkäaikaisella pysymisellä staattisessa asennossa, painojen nostamisella, vartalon kääntämisellä ja kallistamisella, jopa yskimisen ja aivastuksen yhteydessä. Elämänrytmin muutoksen myötä kipu tulee vähemmän selväksi, mutta se ei katoa ollenkaan. Jotkut helpotukset tulevat vain vaaka-asennossa. Mutta tässä tapauksessa yritettäessä nostaa suoraa jalkaa tulee terävä kipu, joka leviää iskiashermoa pitkin ja katoaa, kun raaja on taipunut polveen (Lasegin oire).\nLumbalgia voi uuttaa potilasta kuukausien ajan. Taudin edetessä kipu leviää pakaraan, nivelkärryyn, perineumiin, lantion alueeseen, alarajoihin. Kun hermopäätteet puristuvat lannerangan alueelle, huimaus, jäykkyys ja pistely- tai pistelytunnet ihoa pitkin havaitaan. Hoitamatta jättämisellä on ongelmia virtsaamisella, tehon heikkenemisellä miehillä, ajoittaisella claudiktioilla, lihasten hypertonisuudella ja vammaisuuteen johtavien vakavien komplikaatioiden riskillä (raajojen halvaus).\nLääkäri pystyy tekemään tarkan diagnoosin sen jälkeen kun potilaalle on tehty useita instrumentaalitutkimuksia:\nRintakehän selkärangan röntgenkuva useilla tasoilla. Ota tarvittaessa röntgenkuvausvarjoainetta käyttämällä, joka antaa sinulle mahdollisuuden diagnosoida kasvaimia ja muita tilavuusmuodostumia.\nCT (atk-tomografia) - menetelmän avulla voit diagnosoida monimutkaisimmat ja epätyypillisimmät luuvaurion tapaukset.\nMRI (magneettikuvaus) on informatiivisin ja turvallisin menetelmä, joka antaa kerrostetun visuaalisen kuvan lannealueesta ja antaa sinulle mahdollisuuden havaita lihaksen, hermo- ja rustokudoksen patologiset muutokset.\nUltraääni - tätä diagnoosimenetelmää käytetään tässä tapauksessa harvoin. Mutta tietyissä tilanteissa ultraääni voi auttaa tunnistamaan selkärangan kystat.\nTulosten perusteella lääkäri tekee diagnoosin ja valitsee optimaalisen hoitosuosituksen.\nHoitomenetelmää valittaessa lääkäri ottaa huomioon, että kipu on vain osoitus patologisesta prosessista, joka liittyy selkärangan vaurioihin tai sisäelinten sairauksiin. Siksi kompleksinen terapia suoritetaan kolmeen suuntaan:\nOireenmukaisen hoidon tarkoituksena on poistaa kipu ja siihen liittyvä epämukavuus.\nPatogeneettinen terapia eliminoi kivun mekanismit.\nEtiotrooppisen hoidon tarkoituksena on poistaa syyt, jotka edistävät lumbalgian kehittymistä.\nKuva: kylmä- ja flunssalääke\nTavanomainen luettelo selkärangan lannerangan hoidossa käytettävistä lääkkeistä sisältää:\nLihasrelaksantit (Sirdalud, Midokalm, Baclofen). Lääkkeiden toiminnan tarkoituksena on poistaa lihaskouristukset, tukahduttaa selkäytimen herkkyys ja lievittää kipua.\nNSAID-ryhmän lääkkeillä (Nimesulide, Diclofenac, Nise, Ibuprofeen) on voimakas anti-inflammatorinen ja kipua lievittävä vaikutus. Tällaisia lääkkeitä määrätään lyhyillä kursseilla tablettien tai injektioiden muodossa. Tulehduskipulääkkeitä on mahdotonta ottaa jatkuvasti, koska sivuvaikutuksia on runsaasti.\nVerisuonia laajentava vaikutus (Trental, Pentoxifylline) - auttavat aktivoimaan verenkiertoa, lievittävät lihasjännitystä.\nPaikalliset lääkkeet - voiteet, geelit, joilla on anti-inflammatorinen, dekongestantti, kipua lievittävä vaikutus (Fastum-geeli, Diclac-geeli, Voltaren, Deep Rilif, Ibuprofeeni).\nHormonaaliset lääkkeet (Diprospan, Hydrokortisoni) määrätään estämään voimakasta kipua ja selvää tulehduksellista prosessia, jota ei voida poistaa muilla keinoilla..\nChondroprotektiiviset lääkkeet (Aflutop, Don) - estävät rustorakenteiden tuhoamisen edelleen ja edistävät niiden palauttamista.\nSietämättömät kipuhyökkäykset lopetetaan novokaiinin salpauksella yhdistelmänä hormonaalisten lääkkeiden (deksametasoni, hydrokortisoni) kanssa..\nLisäksi määrätään yhdistettyjä vitamiinikomplekseja, sedatiivia ja sedatiivia.\nLumbalgian akuutissa muodossa potilaalle määrätään sänkylepo 7-10 päivän ajan. Tällä hetkellä suositellaan makaamaan vatsasi. Jos potilas kääntyy selälleen, renkaan sisään pyöritetty erityinen ortopedinen ympyrä tai pyyhe on asetettava alaselän alle. Alaraajojen tulee olla koholla. Selkärangan kuormituksen vähentämiseksi jalkojen alle asetetaan taitettu viltti tai tyyny.\nOn suositeltavaa nukkua kovalla pinnalla, sillä sille asetetaan puinen kilpi patjan alle. Jatkossa, kun paheneminen lievenee, potilaalle suositellaan käytettäväksi erityisiä ortopedisia korsetteja, jotka tukevat selkärankaa oikeassa asennossa. Lääkärin tulee valita potilaalle yksilöllinen korsetti. Tällaiset laitteet auttavat pääsemään eroon kipusta, suojaavat selkärankaa äkillisiltä liikkeiltä, jakavat taakan oikein ja välttävät traumaattisia tilanteita..\nSamanaikaisesti lääkehoidon kanssa fysioterapeuttista hoitoa käytetään laajalti. Erilaiset toimenpiteet auttavat poistamaan epämukavuudet ja tuskalliset oireet, parantavat verenkiertoa, normalisoivat aineenvaihduntaprosessit alueella, tarjoavat dekongestantin, rentouttavan, verisuonia laajentavan vaikutuksen ja vähentävät jäykkyyttä. Vaadittavat menettelyt:\nmanuaalisen terapian tekniikat;\nHierontahoitoja ja liikuntaa\nErityinen rooli lumbalgiahoidon prosessissa annetaan hieronnalle ja fysioterapiaharjoituksille. Lannerangan lannerangan kuntohoidon kurssi on parantunut, kokenut ohjaaja. Vain asiantuntija voi valita harjoituksia kullekin potilaalle ottaen huomioon sairauden syyn, oireiden vakavuuden, iän ja muut vivahteet.\nLannerangan terapeuttinen hieronta antaa sinulle mahdollisuuden rentoutua lihaksissa, vahvistaa selän korsettiä, aktivoida imusolun virtausta, parantaa verenkiertoa, vähentää turvotusta ja vapauttaa siten kipsiä herättäviä pinjentyneitä hermojuuria. Suositellaan kymmenen hoitomenetelmän hierontakurssi vähintään kahdesti vuodessa.\nNuorten osteokondroosi lapsilla: nuorten oireet ja hoito\nSelkäosan kipu yöllä ja unen jälkeen on tärkeä oire, joka voi puhua selkärangan sairauksista. Sitä ei voida sivuuttaa, sinun on otettava nopeasti yhteyttä lääkäriin.\nKäyttöaiheet ja ohjeet diklofenaakitablettien käytölle - koostumus, vaikuttava aine ja vasta-aiheet